Gradonačelnik već potrošio dvogodišnju budžetsku rezervu | Kolubarske\nSlobodan Gvozdenović (foto: Kolubarske,rs)\nGradonačelnik već potrošio dvogodišnju budžetsku rezervu\nGradonačelnik Valjeva Slobodan Gvozdenović je za dva i po meseca potrošio preko 28,6 miliona dinara iz tekuće budžetske rezerve, što je skoro duplo više u odnosu na 15 miliona dinara koliko je planirano u budžetu za 2017. godinu.\nTekuću budžetsku rezervu jedino može da troši gradonačelnik, ali ne po sopstvenoj želji i potrebi, nego u skladu sa Zakonom o budžetskom sistemu a na predlog lokalnog organa nadležnog za finansije. Novac iz tekuće budžetske rezerve može se isplaćivati ukoliko je povećan obim poslovanja ili ovlašćenja direktnog ili indirektnog korisnika, i ako je osnovan novi direktni ili indirektni korisnik.\nGradonačelnik Valjeva Slobodan Gvozdenović je u prva tri meseca doneo 21 rešenje o upotrebi sredstava tekuće budžetske rezerve u iznosu od 28.601.767 dinara, što je za preko 13 miliona dinara više u odnosu na ukupnu sumu opredeljenu za ovu godinu.\nIz tekuće budžetske rezerve za policiju, Napred, božićni program, vatromet\nPrema rešenjima o upotrebi sredstava tekuće budžetske rezerve, objavljenim u Službenom glasniku Valjeva od 10. februara 2017. godine, gradonačelnik je odobrio isplatu 6.760.000 dinara.\nNajviše novca šest miliona dinara za unapređenje preventivno-promotivnih aktivnosti u oblasti bezbednosti i tehničkog opremanja saobraćajne policije, nedeljniku Napred za "usluge po ugovoru" isplaćeno je 450.000 dinara, Centru za kulturu za božićni program 190.000 i Crkvenoj opštini Novo Valjevo za troškove vatrometa 120.000 dinara.\nZa aktivnosti iz oblasti društvene brige za javno zdravlje, za ginekologa, kamere\nPrema rešenjima o upotrebi sredstava tekuće budžetske rezerve, objavljenim u Službenom glasniku Valjeva od 1. marta 2017. godine, gradonačelnik je odobrio da se iz tekuće budžetske rezerve isplati 7.123.307 dinara.\nNajviše novca 5.350.000 dinara za sprovođenje aktivnosti iz oblasti društvene brige za javno zdravlje, milion dinara za angažovanje ginekologa, 573.307 dinara za sanaciju vodovodnih cevi u osnovnoj školi "Desanka Maksimović" i 200.000 dinara za kupovinu kamere za potrebe protokola Gradske uprave.\nZa struju, popravke, video nadzor, odbojkašice, škole\nPrema rešenjima o upotrebi sredstava tekuće budžetske rezerve, objavljenim u Službenom glasniku Valjeva od 14. marta 2017. godine, gradonačelnik je odobrio da se isplati 12.480.000 dinara.\nNajviše novca devet miliona dinara za tehničko opremanje saobraćajne policije, dok je za Dom zdravlja odobrena isplata od blizu četiri miliona dinara i to: dva miliona dinara za troškove električne energije, angažovanje radiologa i rendgen tehničara i za nabavku kompjuterske opreme, zatim 1.480.000 dinara za tekuće popravke i održavanje prostorija Doma zdravlja i za video nadzor u Hitnoj službi, i pola miliona dinara za nabavku softvera i uređaja za evidenciju i kontrolu ulaska i izlaska iz Doma zdravlja.\nGradonačelnik je odobrio da se iz tekuće budžetske rezerve isplati 300.000 dinara ženskom odbojkaškom klubu "Srbijanka 014", 300.000 dinara TV Valjevo plus za snimanje i emitovanje serijala povodom 70 godina KK Metalac i 300.000 dinara isplata dnevnica za službena putovanja.\nSlobodan Gvozdenović je odobrio da se isplati 250.000 dinara za geodetske usluge za Memorijalni park Boričevac, 193.460 dinara za učešće Turističke organizacije Valjevo na sajmu turizma u Beogradu, 190.000 dinara Poljoprivrednoj školi, 100.000 dinara za naknadu štete nastale ujedom pasa lutalica, 60.000 osnovnoj školi "Ilija Birčanin" i 45.000 dinara za jubilarne nagrade.\nUskoro rebalans budžeta\nZa većinu ovih korisnika, poput Doma zdravlja, Turističke organizacije, policije, medija, škola... već postoje opredeljena sredstva u budžetu, tako da je ovo dodatno trošenje budžetskih para po volji gradonačelnika bez valjanog obrazloženja koje bi se odnosilo na povećanje obima posla ili nove nadležnosti korisnika budžeta.\nS obzirom na to da je gradonačelnik doneo rešenja da se za dva i po meseca iz tekuće budžetske rezerve potroši preko 28,6 miliona dinara, a za celu godinu je opredljeno 15 miliona dinara, nejasno je kako je moguće trošiti više novca nego što je za te namene izdvojeno u budžetu?\nOno što je jasno, jeste da nam uskoro sledi rebalans budžeta kojim će ovi, kao i drugi budući troškovi tekuće budžetske rezerve, biti pokriveni preraspodelom novca i to na štetu nekih drugih budžetskih korisnika ili povećanjem budžeta na štetu građana Valjeva.\nZa dodatne radove nije planiran novac u budžetu za 2018. Pre 14 sati 5 minuta\nVaterpolo: Superliga Srbije (SLS) Pre 4 sati 59 minuta\nKošarka: Superliga Srbije (SLS) Pre 6 sati 56 minuta\nDemokrate predlažu Pre 12 sati 2 minuta


Milovan Drecun (Foto Novosti)\n“Nama je neprihvatljivo da samoproglašena država bude članica Interpola. Eventualnim ulaskom u Interpol bi jedino dobili prečicu da podižu poternice i da ih stavljaju na snagu direktno, a ne preko Unmika”, naveo je Drecun.\nGostujući u Jutarnjem programu RTS-a rekao je da je do punog zastoja na putu sticanja međunarodnog subjektiviteta Kosova došlo uprkos snažnom pritisku međunarodnih sponzora.\n“Izgleda da su odustali od pokušaja da ove godine ponovo probaju da uđu u Unesko, što pokazuje da sistem UN ne mogu da probiju tako lako uz svu podršku i pritisak SAD i drugih zapadnih država na članice Uneska. Tako da imamo puni zastoj na tom putu sticanja punog međunarodnog kapaciteta samoproglašene države i pokušaće taj nedostatak da kompenzuju preko eventualnog članstva u Interpolu”, naveo je Drecun.\nIstiče da je Kosovo došlo u pat poziciju, s obzirom da ne mogu da napreduju dalje ka tom cilju i da je jasno da je reč o rak rani Evrope i baza za albansku mafiju.\nPrema njegovim rečima, teritorija KiM je od dolaska međunarodne zajednice pretvorena u crnu rupu Evrope i najveće leglo organizovanog kriminala, što je problem kako za region tako i za Evropu.\nDrecun ističe da “globalizovana albanska mafija širi svoje pipke” i da je neophodno da se ojača borba protiv kriminala i da sada “vođe organizovanih kriminalnih grupa poput Fatmira Ljimaja, Sulejmana Selimija i Ramuša Haradinaja žele da budu na najistaknutijim političkim funikcijama”.


Posle Rume konferencija u Beogradu | M novine Sremski informativni portal\nM novine Sremski informativni portal > Izdvojena vest > Posle Rume konferencija u Beogradu\nTrodnevna konferencija, koja je u Beogradu održana od 27. do 30. novembra, u organizaciji nemačkog Ministarstva za ekonomsku saradnju i razvoj i GIZ-a, bila je prilika i da se govori o rezultatima projekta Partnerstvo održivog razvoja jedinica lokalne samouprave u koji su uključeni, sada pobratimljeni, grad Ruma i grad Berzenbrik.\nU okviru ovog projekta, kao pilot projekat, škola u Malim Radincima dobiće solarne panele za proizvodnju električne energije. Na taj način će ceo objekat dobiti struju iz obnovljivih izvora energije.\nNaime, firma iz Berzenbrika obezbediće opremu za solarnu konstrukciju na školi i njeno postavljanje. Čim nemačka i domaća firma, koje su zadužene za posao, obezbede potrebne uslove, a taj proces je priveden kraju, iz Berzenbrika će biti dopremljeni solarni paneli za školu. To je tokom Konferencije u Beogradu potvrdio i dr Horst Bajer, gradonačelnik Berzenbrika. Na konferenciji su učestvovali i predsednik Opštine Slađan Mančić i Dragan Kosanović, šef Odeljenja za lokalni ekonomski razvoj.\nPodsećamo, delegacija Berzenbrika je pre konferencije u Beogradu, boravila u Rumi i prisustvovala obeležavanju Dana opštine i gradske slave.\nVeć početkom sledeće godine, predstavnik privrede iz Rume prezentovaće povoljne uslove, koji su u ponudi investitorima iz Nemačke.\nSledeći kontakt dva grada uslediće veoma brzo, budući da do kraja ove godine, rumska delegacija treba da poseti Berzenbrik i tamo prisustvuje otkrivanju ploče sa ćiriličnim natpisom Rume, kao prijateljskog grada.


Banke šokirale Vol Strit sa blok transakcijama od 19 milijardi dolara – SveVesti.net\nBanke šokirale Vol Strit sa blok transakcijama od 19 milijardi dolara\nBanke šokirale Vol Strit sa blok transakcijama od 19 milijardi dolara – JMU Radio-televizija Vojvodine\nBanke Goldman Saks i Morgan Stenli prodale su u blok trgovanju na Vol Stritu akcije koje su posedovale u kineskim tehnološkim i američkim medijskim kompanijama za ukupno 19 milijardi dolara.\nVrednost ovih blok transakcija je šokirala brokere koji se pitaju šta je uzrok te neuobičajeno masivne prodaje i da li će se taj trend nastaviti.\nSamo Goldman Saks “likvidirao” je u petak akcije u vrednosti 10,5 milijardi dolara u blok trgovanju, izvestio je “Blumberg” pozivajući se na imejl te investicione banke upućen klijentima.\nMada je blok trgovanje, gde prodavci traže kupce za veliku količinu hartija od vrednosti po ceni koja se ponekad privatno dogovara između dve strane, uobičajena stvar, zbog obima transakcija izvršenih u petak mnogi na Vol Stritu su “podigli obrve”.\n“Nikada nisam video nešto ovako u svojoj 25-godišnjoj karijeri”, rekao je za “Blumberg” Majkl Keuč, portfolio menadžer švajcarske brokerske kuće Belvil Aset Menadžment.\nDrugi portfolio menadžer, Frederik Hildner, koji radi u nemačkoj kompaniji Salm-Salm&Partner, ocenjuje da je ovo prodaja “bez presedana”.\nStariji potpredsednik u konsultantskoj firmi Veltspajer Advajzors, Oliver Purč, kaže da je taj događaj “krajnje neuobičajen”, dodajući da se tržišni akteri sada pitaju da li bi mogao da usledi još jedan talas blok trgovanja u ponedeljak i utorak, što bi snažno poljuljalo cene pogođenih akcija.\nFajnenšel Tajms navodi, pozivajući se na izvore upućene u dešavanje, da je Goldman Saks objasnio svoju prodaju “prinudnim razduživanjem”.\nIstovremeno, CNBC izveštava da je pritisak na prodaju akcija američkih medijskih kuća, kao i kineskih kompanija, povezan sa prinudnom likvidacijom pozicija koje je u njima držala porodična investiciona kancelarija Arkegos Kapital Menadžment.\n“Nedostatak činjenica o tom potezu čini situaciju zabrinjavajućom jer investitori ne znaju da li je ovo bila likvidacija samo jednog fonda ili više od jednog fonda, kao ni koji razlozi stoje iza toga”, zaključio je Purč.\nPrevious Mihajlović:Novi zakoni za više investicija u rudarstvu\nNext Pogačar: Frilenseri sutra na sastanku u Vladi Srbije\nPutevi Srbije: Izmene u režimu saobraćaja zbog radova


Besplatna obuka „Optimus Smart Academy“ u saradnji ICT klasterom Cortex – Bankar.me\nBesplatna obuka „Optimus Smart Academy“ u saradnji ICT klasterom Cortex\nOctober 18, 2021 CRNA GORA, SVE VIJESTI, TRENINZI & SEMINARI Leave a comment\nOptimus Consulting u saradnji sa ICT Cortex organizuje besplatnu školu za razvoj pametnih rješenja baziranih na konceptu Internet stvari (IoT) pod nazivom “Optimus Smart Academy”.\nČetvoronedjeljnja obuka će se održati u perioduod 20. oktobra do 12. novembra 2021. Polaznici škole su učenici ETŠ „Vaso Aligrudić“ čime se nastavlja podrška ICT Cortex klastera ovoj podgoričkoj srednjoj školi, stavljajući fokus na učenike trećeg razreda koji su već odradili praksu u IT kompanijama, članicama klastera.\n„Nakon uspješno odrađene prakse, učenici su imali priliku da prezentuju kreirana rješenja tokom obavljanja prakse a najboljima među njima smo dodijelili nagradu sponzora, naše počasne članice Crnogorskog Telekoma – Arduino Classroom Starter Pack.\nKroz ovaj novi projekat, najboljim učenicima ali i onim koji su pokazali izrazito interesovanje za robotiku, želimo pružiti mogućnost sticanja novih znanja o digitalnoj elektronici i primjeni Arduino paketa. Vjerujemo da ćemo ovim dodatno motivisati talentovane učenike da nastave svoje akademsko i profesionalno usavršavanje u ovoj oblasti.“ – saopštili su iz ICT klastera Cortex.\nTokom četvoronedjeljnog kursa polaznici će proći čitav proces u razvoju jednog proizvoda po principu “od ideje do realizacije”. Ovo uključuje analizu potencijalnog problema i kreiranje ideje za realizaciju kroz logičko-matematički pristup. Ideja će se zatim praktično realizovati kroz dizajniranje hardverskih komponenti sistema, 3D modelovanje i štampu, kao i izradu odgovarajuće softverske podrške.\nPredavači na Optimus Smart Akademiji su renomirani univerzitetski profesori sa iskustvom iz oblasti metematike, fizike, elektronike i programiranja, kao i saradnici iz prakse.\n“U Crnoj Gori postoji mnogo mladih i perspektivnih ljudi koje bi od samog starta trebalo profilisati ka savremenim trendovima iz oblasti ICT-a. Razvoj inovativnih rješenja u ovoj oblasti ima velikog potencijala zbog velike primjenjivosti u svim sferama života. Upravo je koncept Akademije praktičan pristup u razvoju konkretnog sistema koji je praktično primjenjiv i koji se sa daljim usavršavanjima može komercijalizovati i plasirati na tržište (kako domaće, tako i inostrano). Optimus Consulting je za sve polaznike obezbijedio hardverske komponente i podršku u cilju realizacije definisanog projektnog zadatka. Optimus Smart Akademija će od 2022.godine organizovati tromjesečne škole kako za osnovce, tako i za srednjoškolce.” – zaključuju iz kompanije Optimus Consulting\nPOJMOVI„Optimus Smart Academy“ ICT Cortex\nPrevious Janjušević: Ekološka rekonstrukcija Rudnika uglja povećaće našu cijenu megavata\nSljedeći U dobrim rukama: 15 godina „T“ brenda u Crnoj Gori\nOsmi ICT Cortex MeetUp: Kakav je zakonodavni okvir za podsticanje inovacija\nBivši njemački kancelar Gerhard Šreder daje ostavku na čelno mjesto nadzornog odbora ruskog naftnog diva …


U prethodnih nekoliko brojeva u našem listu imali ste priliku da pročitate o konkursima za podsticaj mladim poljoprivrednicima, i sredstvima koje dodeljuju IPARD fondovi. Uovom izdanju prenosimo vam razgovor sa mladim Filipom Simićem, po vokaciji ekonomista, ali odvažno se upustio u poljoprivrednu proizvodnju. Sasvim slučajno se odlučio za uzgoj lešnika. Predavanje u CSU bilo je podsticaj za istraživanje koje je rezultiralo zasadom na površini od hektar i 15 ari.\nOno što je možda neobičano je da ovaj mladi entuzijasta ima ugovor sa poznatom italijanskom fabrikom konditorskih proizvoda „Ferero“. Zasad je u drugoj godini, a pun rod očekuje u sedmoj, no, to ga nije omelo u nameri da se ozbiljno bavi ovom delatnoštću. Ukoliko se pitate zbog čega smo baš Filipa odabrali za sagovornika kada možda postoje i ozbiljniji proizvođači, odgovor je u pristupu i predznanju koje je usvojio pre nego što je preduzeo konkretne korake u do tada, za njega, nepoznatoj oblasti. Bili smo impresionirani znanjem, ozbiljnošću sa kojim je otpočeo celokupan proces. Filip je iskoristio mogućnost podsticaja koje daje Republika Srbija mladim poljoprivrednicima, ali i druge dostupne fondove kroz koje je obezbedio sadni materijal, neophodnu opremu za početnu proizvodnju.\nLaici bi rekli da poljoprivredne kulture donose brzu, laku zaradu, bez velikog truda i angažovanja. Zbog toga se manji broj odlučuje za uzgoj voća koje zahteva nešto veći vremenski perod čekanja na rod, a zahteva ulaganja pre prihoda.


Nezavisno udruženje novinara Srbije (NUNS) i Nezavisno društvo novinara Vojvodine (NDNV) ocenili su da pretnja proterivanjem iz zemlje dopisnika brojnih stranih medija, belgijskog državljanina Filipa Bertinšana, predstavlja „međunarodni incident i novu fazu u gušenju medijskih sloboda i zabrani kritičkog mišljenja i govora u Srbiji“.\nNavodeći da su Bertinšanovi izveštaji „primer novinarskog profesionalizma“ kao i da kao dopisnik iz Beograda nikada nije imao problema sa policijom, udruženja su upozorila da je Bezbednosno-informativna agencija (BIA) „temeljno saslušavala Bertišana zbog njegovih napisa i intervjua koje je pravio tokom prošlogodišnjih predsedničkih izbora u Srbiji“.\n„Očigledno je da Bertinšan smeta aktuelnoj vlasti zbog toga što je vrstan poznavalac političkih i društvenih prilika u Srbiji, što njegovi prilozi u zapadnim medijima nisu u skladu sa marketinškom slikom Aleksandra Vučića kao velikog reformatora i što prikazuje stvari onakvima kakve jesu – a one su poražavajuće u svakoj oblasti, posebno u oblasti vladavine prava, korupcije, političkog i medijskog pluralizma, i slobode izražavanja“, piše u saopštenju.\nIzražavajući solidarnost sa Bertinšanom, NUNS i NDNV su najavili da će belgijskom novinaru pružiti podršku u ostvarenju njegovih prava, koja su, kako se navodi, „ujedno i prava zagarantovana i domaćim zakonima i brojnim međunarodnim aktima, a koja se opet tiču svakog građanina ove zemlje“.\n„Da nije zastrašujuće, bilo bi komično: Srbija ponovo liči na zemlju iz filma 'Balkanski špijun', u kojoj 'stranci' predstavljaju potencijalnu bezbednosnu pretnju, pa tako zvuči i obrazloženje MUP-a da Bertišanu odbije zahtev za produženje boravka jer on prema polici-ji i Bezbednosno-informativnoj agenciji, predstavlja 'pretnju javnom redu i nacionalnoj sigurnosti'“, navela su novinarska udruženja.\nBelgijski novinar Filip Bertinšan izjavio je da je dobio boravišnu vizu na godinu dana, nakon što je u medijima objavljeno da mu preti proterivanje iz Srbije zbog toga što je Bezbednosno-informativna agencija procenila da on predstavlja bezbednost po državu i građane.\nOn je dodao da nikakvo dalje objašnjenje nije dobio i najavio da će u beogradskom Medija centru održati konferenciju za novinare, zajedno s kolegama i novinarima Reportera bez granica.\nViše iz ove kategorije « Poverenik za informacije od javnog značaja: Državu koriste u stranačke svrhe\tReporteri bez granica: U Srbiji se ne poštuje sloboda štampe »


Sokolac: Mladi pomažu lokalnu zajednicu malim projektima - Glas Srpske\nSrna 04.08.2020 18:01\nSOKOLAC - Fondacija "Mozaik" potpisala je danas na Sokocu ugovore sa mladima o realizaciji pet projekata koji su dobili najveći broj glasova na javnom pozivu Omladinske banke Sokolac, ukupne vrijednosti 7.500 KM.\nSredstva su odobrena i ugovori potpisani za realizaciju pet projekata - "Razglednica sa Romanije", "Biciklizam kao stil života", "Uređenje kupališta Buk", "Mladi jedni za druge - mladi za stare" i "Turistička signalizacija", te dodala da njihova realizacija počinje 24. avgusta i traje do 24. oktobra.\nNajviše glasova dobio je projekat "Turistička signalizacija", za koji je glavni koordinator Milica Vuković rekla novinarima da je grupa mladih željela da stavi fokus na arheološki turizam.\nOna smatra da je glasinačka kultura jedna od najznačajnijih arheoloških iskopina na prostoru zapadnog i centralnog Balkana koja nije dovoljno poznata lokalnom stanovništvu.\n"Želimo što više da promovišemo arheološki turizam i sa ovim projektom ćemo uraditi putokazne i informativne table na dva lokaliteta, prvi – Uneskom nagrađeni i zaštićeni lokalitet Nekropola stećaka - Luburić polje, a drugi - lokacija na kojoj su iskopana čuvena glasinačka kolica", rekla je Vukovićeva.\nOna je dodala da će na ovim lokalitetima table biti ispisane na srpskom i engleskom jeziku.\nArmela Ramić, menadžer grantova fondacije "Mozaik", rekla je novinarima da je za svaki od pet projekata odobreno po 1.500 KM, ta da ova sredstva dodjeljuje uprava Omladinske banke.\nOna je podsjetila da je "Mozaik" u maju sa opštinom Sokolac potpisao četvorogodišnji memorandum kojim je uspostavljena Omladinska banka Sokolac, što podrazumijeva da mladi imaju na raspolaganju određeni fond za projekte koji su od značaja za lokalnu zajednicu.\nNačelnik opštine Milovan Bjelica naglasio je da je memorandum sa "Mozaikom" potpisan u okviru politike koju vodi ova opština, a kojom se posebna podrška u svim sadržajima pruža mladima.\nOn je naveo da je Omladinska banka Sokolac jedan od tih projekata kojim je prepoznata vrijednost ove aktivnosti u podsticanju omladine da stvara bolje uslove za rad.\n"Nadam se da će se ovo širiti i da će vremenom aktivisti ove organizacije raditi na većim projektima koji su od interesa za lokalnu zajednicu", rekao je Bjelica.\nAnja Krsmanović iz Omladinske banke Sokolac naglasila je da je ovo bio prvi javni poziv mladima u ovoj opštini, na koji je u prvom krugu prijavljeno 15 projekata, te da je nakon glasanja prošlo pet od 10 koji su bili u užem izboru.\n27. 01. 2021 09:20\n27. 01. 2021 08:16


Madjarska neće primati nazad migrante - Radio Sto Plus\nZa Madjarsku će „verovatno biti nemoguće“ da primi nazad migrante koji su prošli kroz zemlju na putu ka Nemačkoj, rekao je danas portparol madjarske vlade Zoltan Kovač.Kovač je rekao za agenciju AP da, iako je Madjarska pokušala da primeni pravila Evropske unije o azilu...\nZa Madjarsku će „verovatno biti nemoguće“ da primi nazad migrante koji su prošli kroz zemlju na putu ka Nemačkoj, rekao je danas portparol madjarske vlade Zoltan Kovač.\nKovač je rekao za agenciju AP da, iako je Madjarska pokušala da primeni pravila Evropske unije o azilu i da registruje izbeglice, ona neće „preuzeti odgovornost za dogadjaje koji su usledili posle nemačkog poziva migrantima ili tražiocima azila koji su išli Balkanskom rutom“.\nKovač je rekao da rekordni broj migranata 2015. godine pokazuje da je sistem EU za registrovanje migranata „mrtav“.\nOn je, takodje, odbacio kritiku madjarske procedure za dodelu azila rekavši da zemlja primenjuje „vrlo oštre kriterijume“ jer se Evropa ne suočava sa „izbegličkom krizom, već sa masovnom migracionom krizom“.\nMadjarska je prošle godine odobrila 502 zahteva za azil, medjutim više od 90 odsto od 177.135 ljudi koji su se registrovali za azil 2015. napustilo je zemlju pre nego što su njihovi zahtevi mogli da budu rešeni.\nKomesar za ljudska prava Saveta Evrope Nils Muižnieks upozorio je danas da bi vraćanje migranata iz Austrije u Madjarsku, na osnovu Dablinskog sporazuma, moglo da dovede do ozbiljnog kršenja njihovih ljudskih prava.\nMuižnieks je rekao da veliki broj tražilaca azila u Madjarskoj stavljaju u pritvor i po pravilu im se zahtevi za dobijanje azila ne razmatraju detaljno.\nPo oceni Muižnieksa, zakon o azilu koji je Madjarska usvojila u septembru prošle godine je u suprotnosti sa standardima Saveta Evrope i Evopske konvencije o ljudskim pravima.\nBlizu 400.000 migranata koji su bežali od rata i siromaštva ušlo je u Madjarsku prošle godine i madjarska vlada je pokušala da zaustavi taj priliv podizanjem ograda na svojim granicama.


Pelegrini: Džeko ostaje - Sportske.net\nPelegrini: Džeko ostaje\nNovi menadžer Sitija tvrdi da reprezentativac Bosne i Hercegovine ostaje u klubu i da nema govora o prodaji.\nItalijani - Najbolje od 2003.LE - Italijanska dominacija, Sevilja se izvukla!Engleska - Koji klub je najbolji u proteklih 50 godina?Koga sanjaju "Građani"?UEFA uvodi nov sistem rangiranja za 'prvi šešir' u LŠ\nManuel Pelegrini insistira na tome da Edin Džeko nije na prodaju.\nIako je od kraja prošle sezone povezivan sa velikim brojem klubova širom Evrope pošto se smatralo da su mu dani na Etihadu odbrojani, Pelegrini ima poverenja u bosanskog internacionalca i želi ga u sastavu.\n"Razgovarao sam sa Edinom pre dve nedelje. Nema nikakvih problema u našem odnosu. On će ostati, za mene je on veoma bitan igrač.\nSiguran sam da će ove sezone pokazati šta ume" - rekao je Pelegrini.\nZa Džeka je najveće interesovanje pokazao Napoli i Rafa Benitez, a hoće li glasine o njegovom prelasku u Napulj utihnuti posle ove izjave ostaje da vidimo.


Gasna saradnja Moskve i Ankare: Kakve su šansa za Srbiju - 15.05.2017, Sputnik Srbija\nGasna saradnja Moskve i Ankare: Kakve su šansa za Srbiju\nPo nalogu ruskog predsednika Vladimira Putina „Gasprom“ je počeo sa polaganjem cevi za prvu liniju gasovoda „Turski tok“, koji će od ruske obale Crnog mora... 15.05.2017, Sputnik Srbija\nPo nalogu ruskog predsednika Vladimira Putina „Gasprom“ je počeo sa polaganjem cevi za prvu liniju gasovoda „Turski tok“, koji će od ruske obale Crnog mora stizati do Turske. U planu je i druga cev, kojom će takođe stizati 15,75 miliona metara kubnih prirodnog gasa, a koji će biti namenjen evropskim potrošačima.\nKako će taj gas biti transportovan od gasnog haba na tursko–grčkoj granici Jelica Putniković u današnjoj „Energiji Sputnjika“ razgovara sa Dušanom Dakovićem, urednikom „Biltena“ Nacionalnog naftnog komiteta Srbije i dugogodišnjim dopisnikom Tanjuga. Čućemo i mišljenje ruskog analitičara Alekseja Grivača iz Fonda nacionalne energetske bezbednosti.\nSvakako je po tom pitanju zanimljiva izjava Johna Robertsa, višeg saradnika u Globalnom energetskom centru u Atlantskom savetu, da je gasovod TAP najrealnija opcija za „Gasprom“ za produžetak „Turskog toka“ u Evropu.\nO ideji ulaska „Gasproma“ u TAP još nema stava EU, koja je do sada Rusima gledala kroz prste po pitanju trećeg energetskog paketa za gasovod OPAL, kojim kroz Nemačku gas iz „Severnog toka“ ide ka evropskim potrošačima.\nPostavlja se pitanje koliko je realno da se „Gasprom“ aktivira u slučaju tranzita svog gasa kroz TAP, kako bi se jedan ogranak TAP-a gradio od Grčke prema Mađarskoj? Ima li šanse da trasa takvog jednog kraka ide preko teritorije Srbije?\nOstaje, naravno, da se vidi da li će „Gasprom“ u potpunosti obustaviti isporuke gasa gasovodima kroz Ukrajinu kada budu završeni „Severni tok 2“ i „Turski tok“?\nEIA, informativna služba Ministarstva energetike SAD, u svojim upravo objavljenim majskim kratkoročnim energetskim projekcijama tvrdi da je u toku druga revolucija u proizvodnji prirodnog gasa u SAD. Prva se odnosila na gas iz škriljaca, dok EIA drugu vidi u skoku američkih izvoznih kapaciteta za utečnjeni prirodni gas (LNG). Koliko će američki gas konkurisati ruskom u Evropi i svetu?


Ovaj košarkaš je brojne pristalice crveno-belih na društvenim mrežama zameraju na tome što se radovao poenima Dela Valea u samoj završnici meča, kada je već bilo jasno da Budućnost dobija utakmicu.\nMitrovića je kamera zumirala u trenutku kada je stisnuo pesnice i slavio poene saigrača i pobedu koja je bila na vidiku, i baš ta reakcija izazvala je salvu negativnih komentara. Neki od njih nisu ni za objavu.\nPodsećamo da je većina tih navijača koji ga sada vređaju posle prvog meča veličala Luku zbog autokoša kojim je Zvezdi trasirao pobedu u finišu dramatične završnice. Ipak, nekoliko dana kasnije, za Mitrovića su rezervisane samo uvrede, preneo je "Telegraf".\nOvo su samo neki od komentara navijača upućenih Luki na Tviteru posle trećeg meča finalne serije ABA u Morači.\nNeke je samo razočarao, pa su izostale uvrede.\nNeki su podsetili na Lukinu karijeru u Zvezdi...


Skupština Srbija odobrila zaduživanje EPS-a i EMS-a kod nemačke razvojne banke\nSkupština Srbije odobrila zaduživanje EPS-a i EMS-a kod nemačke razvojne banke\nSkupština Srbije usvojila je zakone o davanju državnih garancija za zajmove Elektroprivredi Srbije (EPS) i Elektromreži Srbije (EMS) kod Nemačke razvojne banke KfW.\nEPS će se kod KfW banke zadužiti za 45 miliona evra za projekat „Modernizacija sistema za otpepeljavanje TE Nikola Tesla A“, a EMS za 15 miliona evra i ta sredstva namenjena su za regionalni program energetske efikasnosti u prenosnom sistemu. Zajmovi se uzimaju na 12 godina sa fiksnom kamatom stopom od 0,8% godišnje, sa grejs periodom za EPS od pet godina, a za EMS tri godine.\nMinistar finansija Srbije Dušan Vujović rekao je ranije da će te zajmove vraćati EPS i EMS i da sredstva neće biti izdvajana iz budžeta za ove zajmove.\nUnapređenje zaštite životne sredine u TENT-u\nEPS i KfW razvojna banka potpisali su u februaru ugovor o zajmu vrednom 45 miliona evra koji će se iskoristiti za unapređenje zaštite životne sredine.\nZajam će biti iskorišćen za rekonstrukciju sistema transporta pepela u najvećoj EPS-ovoj termoelektrani TENT A. Taj projekat treba da doprinese kvalitetnijem vazduhu pošto će sprečiti da vetar raznosi pepeo iz TENT A, i da zaštiti od zagađenja i podzemne vode, reku Savu i zemljište.\nDirektor KfW razvojne banke za jugoistočnu Evropu i Tursku Kristof Tiskens rekao je prilikom potpisivanja ugovora u februaru da portfolio koji KfW u Srbiji implementira u ime Vlade Nemačke iznosi više od 1,7 milijardi evra.\nDve trećine tog iznosa odnosi se na sektor energetike, rekao je on i dodao da je EPS sa portfoliom od oko 350 miliona evra najvažniji partner.\nEnergetski efikasniji prenosni sistem\nEMS je u martu potpisao ugovor sa KfW o kreditu vrednom 15 miliona evra za izgradnju deonice Kragujevac-Kraljevo na Transbalkanskom koridoru u okviru regionalnog programa energetske efikasnosti u prenosnom sistemu.\nTom prilikom potpisan je i ugovor o donaciji u iznosu od gotovo 6,5 miliona evra u okviru Investicijskog okvira za Zapadni Balkan (WBIF), a ostatak novca potrebnog za ovu sekciju EMS će finansirati iz sopstvenih sredstava. Ukupni troškovi regionalnog programa energetske efikasnosti u prenosnom sistemu se procenjuju na 29,6 miliona evra.\nTagovi: EMS, EPS, KfW, Transbalkanski koridor, WBIF\nPočetna » Vesti » Životna sredina » Skupština Srbije odobrila zaduživanje EPS-a i EMS-a kod nemačke razvojne banke


U KOMPANIJI Vektra Montenegro, koja je vlasnik i hercegnovske kompanije Vektra Boka, otvoren je stečaj. Dvogodišnji postupak za ispitivanje razloga za uvođenje stečaja, pokrenut zbog duga od 60 miliona evra, tražila je švajcarska NLB Interfinans. Za… »\nFirma "Milenijum tim", koja je godinama unazad dobijala niz unosnih poslova bez tendera na izgradnji gasovoda po Srbiji i koja je od početka angažovana na projektu Beograd na vodi, sklopila je ugovor o strateškom partnerstvu sa GP Mostogradnja… »\nFRANCUSKA prva fudbalska liga je pred bankrotom! Na krizu izazvanu koronom nadovezao se lokalni problem s televizijskim pravima, što je mnoge klubove ostavilo bez prihoda. Ako se ne pronađe rešenje, četvrtina timova Prve lige bi mogla u martu da ode u… »\nProšli su najteži dani za Kolarac, kaže za Nova.rs Jasna Dimitrijević, direktorka Kolarčeve zadužbine, pošto je Ministarstvo kulture, nakon teksta na našem sajtu, dodelilo sredstva za nesmetano obavljanje delatnosti ove institucije. Samo nekoliko… »\nKOJI put prolazi firma od prezaduženosti do bankrota, zakon je odavno precizirao. Kada, pod kojim uslovom i pod čijim nadzorom taj put prolaze preduzetnici, još se ne zna. Ministarstvo privrede formiralo je radnu grupu koja treba da sastavi predlog… »\nVranjski “Jumko” raskinuo je ugovor o radu sa 82 radnika na privremeno-povremenim poslovima, saznaju InfoVranjske iz sindikalnih izvora u ovoj fabrici. Reč je o radnicima dva “Jumkova” pogona, “Dorada” i “Konac”. Ostali zaposleni su na… »\nZrenjaninski pre 10 dana\nSudija Privrednog suda u Zrenjaninu Aleksandar Stoiljkovski je, na predlog firme „Spajić end kompani“ iz Beograda, doneo rešenje o otvaranju stečajnog postupka u preduzeću „Srpsko – ruska trgovinska kuća“ iz Srpske Crnje. Kako saznaje… »\nDa je sa 82 radnika na privremeno-povremenim poslovima "Jumko" iz Vranja raskinuo ugovor prenose Info Vranjske pozivajući se na izvore iz sindikata, a predsednik Nadzornog odbora Branislav Popović kaže da nije bilo otpuštanja u Jumku. Popović uverava… »\nOglasio se lider "Pokreta za promjene" Nebojša Medojević. - Jedan dan zatvaraju državnu avio kompaniju, drugi dan osnivaju opet državnu avio kompaniju. Jedan dan kažu država će imati NULA troškova, drugi dan 50 miliona evra, treći dan uplaćuju… »\n"Malo levo, malo desno, opa cupa" Medojević poslao nesvakidašnju poruku novoj vladi\nVečernje novosti pre 28 minutajoš 7 povezanih


Ujedinjeni 'kraljevi' fudbala - deo 1. Kolumna Srbija Sport\nPočetna Strana Kolumna V. Bogunović\nUjedinjeni 'kraljevi' fudbala - deo 1.\nPremijer liga je i ove sezone potvrdila epitet najboljeg fudbalskog takmičenja na svetu. Neki vole španski fudbal, neki italijanski, ali skoro svi poznavaoci ove igre slažu se da je engleski šampionat 'poseban' zbog nesebičnog, direktnog i napadačkog pristupa\n1. Protekla sezona je donela novog-starog šampiona ekipu Mančester Junajteda koja je apsolutno potvrdila dominaciju, iako se šampionat završio u neizvesnosti, zbog činjenice da se Čelsi dobrim igrama pred kraj sezone, bodovno poravnao i ušao u "mrtvu trku" sa aktuelnim šampionom. Epilog je bio popuno realan, jer se tim Ser Aleksa Fergusona tokom čitave sezone iznova potvrđivao po stadionima širom Engleske, a brojka koja bi mogla objasniti njihov uspeh je 7 (i slovima sedam) primljenih golova na Old Trafordu i još 15 na gostovanjima, što daje 22 primljena gola u 38 kola.\nDefanzivni tandem Ferdinand-Vidić ponovo je izabran u drim-tim Premijer lige, kada tome dodate fantastičnog MVP Ronalda koji je "eksplodirao" ove sezone sa 42 postignuta gola i nebrojeno asistencija, dođete do brzog odgovora na pitanje zašto su "crveni đavoli" bili najuspešniji na Ostrvu. Ukoliko detaljnije sagledamo dešavanja u klubu, videli bi da su pojačanja koja je Ferguson doveo tokom prelaznog roka - Nani i Anderson tokom čitave sezone imali priliku da se privikavaju na englesko poimanje fudbala, iako su najviše nastupa zabeležili u Ligi šampiona, dok se Tevez odmah dobro uklopio i možda imao presudan učinak za osvajanje titule. Ako dodamo više puta povređivanog Hargrejvsa i možda "već viđeno" pojačanje u vidu Denija Alveša, onda Vam je jasno koja ekipa će i naredne sezone da se pita oko šampionske titule.\n2. Čelsi je doživeo "zemljotres" zvani odlazak Žozea Murinja koji je bio "stil, šmek i srce" ekipe sa Stamford Bridža. Igrači su bili potrešeni, neki čak i depresivni, pa su odmah počeli da se seljakaju u druge velike klubove. Abramovič je tako odlučio da se odrekne velikog trenera i svega što je pratilo njegovu ličnost u medijima, pa je i Čelsi posle odlaska Portugalca, zapao u "mali medijski zapećak", pogotovo nakon ustoličenja "hladnog" Avrama Granta na čelo ekipe. Izraelac je "odrađivao posao" Murinjovom metodom i na kraju ostvario dobar i zavidan rezultat, i to bez poraza na svom stadionu.\nAli, nešto drugo "potkopava" ovu ekipu, a to je ne selektivno dovođenje igrača, po sistemu "daj mi prvi da kupimo", pa se na nekim pozicijama "računa" na po četiri igrača, a mogu da igraju najviše dva. To stvara nezadovoljstvo među fudbalerima (većina su reprezentativci u nacionalnim selekcijama) koji su već imali problema i sa asistentom Ten Kateom, pa je Džon Teri morao da "ukrade" klupski bus i odvede saigrače na "peint-bol" kako bi se oslobodili frustracija u klupskom okruženju. Bilo kako bilo, odlučiće bogati Rus ko će predvoditi njegovu ekipe i sledeće sezone, ali potpuno je jasno da ko god da dođe, moraće se "usaglašavati" sa onim što misli upravo on.\n3. Još jedna ekipa nije izgubila na svom stadionu, a to je trećeplasirani Arsenal. "Tobdžije" su ove sezone sazrele i pokazale da mladost može da bude velika prednost, jer je ekipa koju je selektirao Arsen Venger stasala i uigrala se. "Nekad je 83 boda bilo dovoljno za titulu" izjavio je Venger, ali očigledno ne mora da brine za budućnost svog tima, iako je najavljen odlazak Lemana, Flaminija, Hleba.., a možda i još ponekog. Teo Volkot je pokazao pravi potencijal, Fabregas i Adebajor su imali odličnu sezonu, a neki odlični igrači čekaju pravu šansu da pokažu koliko vrede. Arsenal je većinu vremena proveo kao lider na tabeli, i samo su neke "nesrećne" okolnosti koštale trofeja ovu ekipu u Premijer ligi, ali i Ligi šampiona.\n4. Liverpul je ponovo pokazao kontinuitet plasmana u Ligu šampiona, i odličnih igara unutar tog evropskog takmičenja. Novi vlasnici su napravili gaf sa postavljanjem pitanja poverenja menadžeru Rafi Benitezu u sred sezone, pa je ekipa iznutra "povređena". Hiket i Žil tajno su pregovarali sa Klinsmanom, što je procurelo, pa su se oni podeleli po tom pitanju, a na kraju i posvađali. Ali da spomenemo i nešto vedriju stranu, a to je dovođenje El Ninja Toresa - drugog strelca šampionata. Odavno se neka zvezda prelaznog roka nije tako brzo uklopila u novi tim, ali i prvenstvo, pa pominjanje cene i kredita koji je klub potegao za dovođenje španskog internacionalca, izgleda izlišno u ovom trenutku. Gradi se novi stadion, navijači sakupljaju lovu da otkupe deonice, pa se može reći da je prošla još jedna, zanimljiva sezona na Enfild Roudu.\nV. Bogunović - 16/05/2008


Pismo penzionerke Vučiću: “Vi nas sistematično uništavate” – Gerila\nGerila > Društvo > Pismo penzionerke Vučiću: “Vi nas sistematično uništavate”\nobjavljeno na Nov. 26, 2018 u 6:33 pm\nPROČITAJTE JOŠ: SRBI SA KOSMETA OŠTRI: “VUČIĆ JE BEDNA KUKAVICA”\nVi nas, predsedniče, sistematično uništavate i ponižavate i verujete da smo svi u stanju hipnoze i mentalne hibernacije i da lako prihvatamo sve Vaše izmišljene priče, virtuelnu realnost, mahinacije i manipulacije. Tačno je da ste dobar deo poslova vezanih za razaranje biološkog i ekonomskog tkiva Srbije obavili, zbog čega su se hiljade mladih ljudi iselili iz države. Možda ćete i uspeti da postanete neprikosnoveni vladar i vlasnik Srbije koju ćete razdeliti između svojih saplemenika i poslušnika.\nA možda će Vas u Vašoj nameri osujetiti oni koji su shvatili da ste okupirali našu državu i ne žele da je napuste, jer Srbija nije Vaše vlasništvo.\nPROČITAJTE JOŠ: “PODIZANJE TARIFA SLUŽI ZA ODVLAČENJE PAŽNJE DOK TRAJU HAPŠENJA NA KOSOVU”\n(izvor: danas.rs / Dragica Stanojlović)\nTagovialeksandar vučićdragica stanojlovićekomonijanaprednjacioduzete penzijepenzijepismopismo jedne penzionerkesmanjenje penzijasnssrpska napredna strankavršacvučićvučićevo pismovučićevo pismo penzionerima


V. B. 16. aprila 2018. 05:59\nFoto: Jaysin Trevino - CC BY 2.0\nŠef Bele kuće je zaboravio koliko se suprotstavljao američkom intervencionizmu u vreme predizborne kampanje.\nNade da će Donald Tramp odustati od bliskoistočne militantnosti i konfrontacije sa Rusijom razorene su za 70 minuta u salvama krstarećih raketa ispaljenih na Siriju pod optužbom da je režim Bašara el Asada upotrebio hemijsko oružje.\nKao i 2013. i 2017. godine – bez čvrstih dokaza, samo uz „duboko uverenje” da su vlasti u Damasku odgovorne za smrt desetina civila u gradu Duma – SAD, Britanija i Francuska odlučile su se na vazdušni udar ne ostavljajući nikakav prostor mogućnosti da su napad izveli sirijski pobunjenici ili pripadnici neke od islamističkih grupa kako bi kompromitovali Asada u trenutku kada on konsoliduje vlast.\nOslanjajući se na agresivniji pristup, suprotno savetima nedavno smenjenih članova njegovog kabineta, Tramp je potvrdio rastući uticaj novog savetnika za nacionalnu bezbednost Džona Boltona, pozna-tog po tome što je bio jedan od autora fabrikovanih dokaza napada na Irak 2003.\nTramp se pridružio dugoj listi američkih „ratnih predsednika” prikazujući sebe kao nekog ko je spreman da se na sirijskom poligonu direktno suprotstavi Rusiji, faktičkom pobedniku rata u Siriji. On proziva Moskvu i Teheran da stoje iza režima „masovnog ubice koji ubija nedužne muškarce, žene i decu”.\nOčekivano usijana retorika na relaciji Zapad–Rusija neophodna je Trampu da demantuje bilo kakvu bliskost sa Vladimirom Putinom koji je u Vašingtonu optužen da je pomogao Trampovom izboru za predsednika. Kritika Irana služi mu kao nov alibi da sredinom maja izvuče SAD iz nuklearnog sporazuma.\n(Boško Jakšić, „Politika“)


Produktivnija proizvodnja i unaprijeđena konkurentnost uz podršku Evropske unije - EU Info Centar\nKvalitet, tradicija i praćenje zahtjeva tržišta te stalni rad na unapređenju proizvodnje neophodni su za osiguranje stabilnog razvoja poljoprivredno-prehrambenog sektora u Bosni i Hercegovini. Nab...\nDarko Tost, izvršni direktor „Agro Mašić“ kaže da poljoprivrednici uz ovakve projekte podrške imaju želju, volju, hrabrost i spremnost da se nose s rizicima proizvodnje u postizanju konkurentnosti na domaćem i vanjskom tržištu. Bespovratna sredstva Evropske unije su uložili u nabavku sistema za praćenje životinja i utovarivača hrane. „Najveći postignuti rezultati, doprinos nabavke opreme i mehanizacije je u tome što nam sistem praćenja pomaže da imamo bolji uvid u zdravstveno stanje životinja, što rezultira u proizvodnji mlijeka i podmlatka. Utovarivačem hrane smo smanjili vrijeme nanošenja hrane za nekih 70 odsto u vremenu, što dovodi do povećanja kvaliteta i svježine hrane a što dalje opet rezultira boljim zdravstvenim stanjem životinja na šta se stavlja najveći akcenat“, objašnjava Tost.\nAgro Mašić je jedna od uspješnih bh priča iz prehrambenog sektora. Potencijal za razvoj vidjeli su u otvorenom tržištu za kvalitetnu proizvodnju mlijeka, hrane i žive stoke, uz odgovarajuće uslove proizvodnje koji u potpunosti prate i ispunjavaju uslove EU iz ove oblasti. Najbolja iskustva, tehnologije i tehnike trenutno dostupne mljekarima i stočarima u Evropskoj uniji, mogu se naći i na njihovoj farmi u Gradačcu, što osjećaju i njihovi radnici, kaže Tost : „Omogućili smo radnicima da lakše obavljaju svoje poslove, rad sa novim mašinama i opremom što daje više elana i volje za rad. U skorijoj budućnosti imamo namjeru i zapošljavati nove zaposlenike.“


NSRS usvojila više nacrta zakona, izvještaja i odluka… | Trebevic.net\nNSRS usvojila više nacrta zakona, izvještaja i odluka…\nNarodna skupština Republike Srpske usvojila je Nacrt zakona o izmjenama i dopunama Zakona o koncesijama kojim se preciznije definišu prethodne aktivnosti nadležnih ministarstava i svih drugih organa, javnih preduzeća i institucija nadležnih za izdavanje odobrenja, dozvola i saglasnosti potrebnih za realizaciju predmeta koncesije.\n– Ovo uključuje i mišljenje jedinice lokalne samouprave na čijoj teritoriji će se obavljati koncesiona djelatnost, za koncesije koje dodjeljuje Vlada Republike Srpske – navodi se u obrazloženju ovog akta.\nSkupština je usvojila Nacrt zakona o izmjenama i dopunama Zakona o javno-privatnom partnerstvu u Republici Srpskoj kojim se proširuje krug lica koja mogu biti javni i privatni partner, te propisuje da u postupku izbora privatnog partnera mogu učestvovati domaća i strana, te fizička i pravna lica.\nPoslanici su usvojili i Nacrt zakona o izmjenama i dopunama Zakona o zaštiti životne sredine kojim se stvaraju dodatni uslovi za uspostavljanje efikasnijeg sistema zaštite životne sredine na teritoriji Srpske.\nSkupština je usvojila i Izvještaj Pravobranilaštva Republike Srpske o radu u prošloj godini u kojem se, između ostalog, navodi da je ova institucija, kada je riječ o riješenih 2.120 parničnih predmeta čija je vrijednost 316 miliona KM, dobila spor u 992 predmeta u vrijednosti od 241 milion KM.


Korona ne prekida dojenje - Zdravlje Vodič | Vaš vodič kroz zdravstveni sistem Srbije\nKorona ne prekida dojenje\nMEĐU obolelima od virusa korona ima i majki koje doje svoje bebe, a stručnjaci tvrde da takav način ishrane novorođenčadi ne treba da prekinu uprkos bolesti. Svetska zdravstvena organizacija, Centar za kontrolu i prevenciju bolesti, i Akademija za dojenje, na osnovu dosadašnjih istraživanja koja nisu dokazala prisustvo virusa Kovid-19 u majčinom mleku, podržali su dojenje čak i ako su majke zaražene ovim virusom. U skladu sa tim, bolnica “Johns Hopkins”, Baltimor u SAD izdala je preporuke za sve majke koje doje za vreme pandemije, bilo da je kod njih potvrđeno prisustvo ovog virusa ili ne.Dojenje je veoma važno za zdravlje deteta. Majčino mleko je idealna hrana za novorođenčad, jer sadrži antitela koja štite bebu od mnogih dečijih bolesti, a takođe obezbeđuje sve nutritivne potrebe u prvih šest meseci života i veći deo nutritivnih potreba u drugoj polovini prve godine života deteta. Trenutni podaci nisu dovoljni da bi se zaključilo postojanje vertikalnog prenosa ovog virusa putem dojenja. Iz tog razloga, Svetska zdravstvena organizacija savetuje dojenje majkama sa sumnjom ili potvrđenom infekcijom na ovaj virus, uz odgovarajuće preporuke – istakla je dr Milica Janićijević, specijalista ginekologije i akušerstva, iz Specijalne ginekološke bolnice sa porodilištem Jevremova, koja je deo MediGroup sistema.


Kao što je već najavljeno, Grad Zrenjanin i Mesna zajednica Ečka u subotu, 14. aprila, domaćini su međunarodnog atletskog takmičenja – Prvenstva Balkana u hodanju.\nOčekuje se učešće više od 120 takmičara iz devet zemalja, kao i velikog broja dece iz Zrenjanina i Ečke, koja će se takođe oprobati u hodanju i upoznati se s tom atletskom disciplinom, zastupljenom i u programu Olimpijskih igara.\nCeremonija svečanog otvaranja šampionata održaće se u 13 časova, u ambijentu Kaštela Ečka, a u 13.45 počinje prva trka za najmlađe, koji će nastupiti na stazi dužine jedan kilometar. Pola časa kasnije, u 14.15 časova, počinje trka omladinki na pet kilometara.\nSrbiju će na Balkanskom šampionatu predstavljati Danica Gogov, Tijana Savićević, Marija Popović, Rebeka Stanković, Jovan Delčev i Miloš Proročić.\nPrvenstvo u hodanju se održava na sertifikovanoj stazi dužine 1.000 metara, koja se proteže uz „Kaštel“ i delom u glavnoj ečanskoj ulici, a hodaće se više krugova, u zavisnosti od kategorije učesnika. Zbog takmičenja će za saobraćaj biti zatvorene dve ečanske ulice – Novosadska i ulica Maršala Tita, saopštilo je Javno preduzeće za urbanizam iz Zrenjanina.\nOve ulice za saobraćaj će biti zatvorene u subotu, 14. aprila, a vozači će o tome biti upozoreni saobraćajnom signalizacijom. Iz Javnog preduzeća za urbanizam apeluju na vozače da se pridržavaju saobraćajne signalizacije u vremenu održavanja Balkanskog prvenstva u hodanju.\nGrad Zrenjanin i Atletski klub „Proleter“, koji je tehnički organizator takmičenja, pozivaju sve naše sugrađane, a posebno stanovnike Ečke, da prisustvuju ovoj sportskoj manifestaciji i pozdrave učesnike iz devet zemalja kako to već dolikuje tradicionalno dobrim domaćinima brojnih sportskih manifestacija održanih u našoj sredini.\nTagoviPrvenstvo Balkana u hodanju sport\nFinale Kupa Fudbalskog saveza područja Zrenjanin 2. maja


Apple odgovorio developerima: "Ako smo vam obrisali aplikaciju, zaslužila je da bude uklonjena"\nApple odgovorio developerima: “Ako smo vam obrisali aplikaciju, zaslužila je da bude uklonjena”\nKompanija iz Kupertina je pojasnila svoje kriterijume kada je u pitanju uklanjanje starijih aplikacija, koje se više ne ažuriraju.\nNedavno se nekoliko developera požalilo da im je Apple zapretio da će ukloniti njihove aplikacije iz App Storea jer nisu dobile ažuriranje tokom značajnog vremenskog perioda. Sada je Apple odgovorio na ove žalbe, ističući da te aplikacije ionako niko ni ne preuzima.\n“Kao deo App Store Improvements procesa, developeri aplikacija koje nisu ažurirane tokom poslednje tri godine i ne ispunjavaju minimalne uslove za preuzimanje – što znači da aplikacija nije uopšte preuzimana ili je preuzeta značajno malo puta tokom perioda od 12 meseci – dobili su imejl sa obaveštenjem o tome da je aplikacija identifikovana za moguće uklanjanje sa App Storea”, stoji u saopštenju kompanije.\nApple ističe da ne želi da App Store bude prenatrpan aplikacijama na koje su zaboravili i developeri i korisnici. Kompanija već ima dosta problema da olakša korisnicima da pronalaze dobre aplikacije, tako da je jasno vidljivo zbog čega se odlučila da izbriše stare, očigledno zastarele aplikacije.\nIstaknuto je da developeri, koji ubuduće dobiju obaveštenje, imaju 90 umesto 30 dana da ažuriraju svoju aplikaciju pre nego što ona bude uklonjena iz App Storea.\naplikacija App Store Apple Azuriranje brisanje developeri imejl Improvements kompanija korisnici preuzimanje proces


Jeftini letovi sa Ibice za Bukurešt - Avio karte Ibica Bukurešt - eSky.rs\nAvio karte za Bukurešt\nAvio karte sa Ibice za Bukurešt\nPretražite letove sa Ibice za Bukurešt\nProverite najbolje prilike za letove sa Ibice za Bukurešt\n✔ Postoje li posebne ponude za letove sa Ibice za Bukurešt na eSky.rs?\n✔ Mogu li se pobrinuti za osiguranje prilikom rezervacije leta sa Ibice za Bukurešt?\n✔ Ako rezervišem let sa Ibice za Bukurešt, mogu li da rezervišem ujedno i smeštaj?\n✔ Koje avio-kompanije nude letove sa Ibice za Bukurešt?\nBudite sigurni, da na eSky.rs ponuda letova sa Ibice za Bukurešt uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Španije Jeftini letovi iz Španije Jeftini letovi za Mursiju Jeftini letovi iz Mursije Jeftini letovi za Sint Anthonis Jeftini letovi iz Sint Anthonis\nJeftini letovi do Južne Koreje Jeftini letovi iz Južne Koreje Jeftini letovi do Stuttgart Airport Jeftini letovi od Stuttgart Airport


Nova funkcija nosi naziv Space i zapravo donosi novi način komunikacije za super-pratioce (Super Followers). Na ovaj način kreatori će moći da jasnije definišu svoju publiku.\nOsim što svi kreatori koji imaju pretplatu na Super Followers sada mogu da postave objave koje će biti rezervisane isključivo za njihove pretplatnike, dobijaju novi nivo komunikacije i prave sopstvenu zajednicu.\nZa sada, Super Followers-i mogu da komuniciraju sa kreatorima samo putem iOS i Android Twitter aplikacije, ali ne i preko desktop računara.\nKada kreator objavi post namenjen samo Super Followers-ima oni to odmah mogu da vide, dok njihovi ostali pratioci dobiju obaveštenje da je u Space-u nešto objavljeno ali ne mogu i da vide šta. Zahvaljujući ovoj opciji Twitter će definisati niše.\nOvo nije prvi put da je Twitter dodao opciju za hostovanje ekskluzivnog prostora na platformi. Od prošle godine postoji i Ticketed Spaces koji omogućava kreatorima da odrede cenu karte za korisnike i ograniče broj prodatih karata.\nSuper Follows je program mesečne pretplate na koji se pratioci mogu prijaviti za ekskluzivni sadržaj. Trenutno se testira u SAD na iOS-u i nalozi koji ispunjavaju uslove mogu da odrede cenu za Super Follow pretplate koje iznose više od 2,99, 4,99 ili 9,99 dolara mesečno. Ova funkcija pomaže kreatorima da povećaju svoju publiku i bolje komuniciraju sa svojim najangažovanijim pratiocima, piše Business Today.\nPrema Twitter-u, ova funkcija pomaže u rastu pratilaca i takođe daje kreatorima novi način engagementa, ali im i pomaže da zarade.\nPročitaj i: TikTok konačno dodao opciju koju su svi čekali\nBudi uspešanŽivim od frilensovanja poslednjih 10 godina, a ove strategije pomogle su mi da budem plaćen onoliko koliko vredim


Vojska spremna da interveniše u Iranu\nAntivladini protesti u Iranu ušli su u drugu sedmicu. U tri provincije raspoređena je Revolucionarana garda, a šef iranske armije objavio je u četvrtak da je vojska spremna da pomogne policijskim snagama u gušenju demonstracija.\nVlada nastavlja sa blokadom socijalnih mreža. Održani su i novi provladini skupovi.\nIstovremeno je dobitnica Nobelove nagrade za mir, Širin Ebadi apelovala je na svoje zemljake da nastave sa protestima u intervjuu objavljenom 4. januara.\nSaudijska pan-arapska TV Asharq Al-Awsat citirala je najprominetniju iransku advokaticu za ljudska prava, koja je poručila da Iranci treba da ostanu na ulicama i da im Ustav garantuje pravo na demonstracije.\nEbadi, dobitnica Noebelove nagrade za mir 2003., koja sada živi u Londonu, jedna od nekoliko najoštrijih kritičara iranske vlasti, pozvala je Irance da prestanu plaćati vodu, gas, struju i poreze vlastima. Takođe je apelovala na njih da podignu novac iz banaka da bi izvršili ekonomski pritisak na vladu, kako bi prestali da koriste silu i izađu u susret zahtjevima građana.\n“Ako vlada nije htjela da vas sluša 38 godina, vaša uloga je da ignorište ono što vlada sada govori“, citirala je saudijska televizija Ebadi.\nZapad iskazuje zabrinutost, traži uzdržanost u primjeni sile i podsjećaju da na pravo građana na ukupljanje i slobodno iznošenje stavova.\nNije još uvijek jasno da li su demonstracije u Iranu manje nego su bile u proteklih šest dana. Na video snimcima iz Teherana, Kazeruna, Malajera, Novšahra i još nekih drugih gradova vide se protesti protiv vlasti, ali Radio Slobodna Evropa nije mogao nezavisno potvrditi autentičnost snimaka i izvještaja o protestima.\nProtesti, koji su započeli zbog teške ekonomske situacije, naročito među mladim nezaposlenim Irancima i slabo plaćenom radničkom klasom, pretvorili su se u ustanak protiv moći i privilegija koje ima vladajuća elita, naročito vrhovni vjerski vođa ajtolah Ali Hamnei, koji je pak za proteste optužio "neprjatelje" izvana.\nProtesti u kojima je do sada smrtno stradalo najmanje 22 ljudi, a uhapšeno više od 1.000 počeli su 28. decembra i predstavljaju najveći izazov za iransku teokratsku vlast od velikih protesta, zbog kako se sumanjalo, krađe predsjedničkih izbora održanih 2009.\nToga je očigledno svjesna i iranska vlast koja je u srijedu objavila da su rasporedili Revolucionarnu gradu u tri provincije, dominatno one u kojima je zabilježen najveći broj stradalih.\nKomandant Revolucionarne garde, general major Mohamad Ali Džafari je rekao da su rasporedili snage u provincijama Hamadan, Isfahan i Lorestan da bi se, kako je definisao, "borili sa pobunom".\nRevolucionarna garda Irana je oružani štit iranske šiitske teokratije, i bila je instrument represije nad demonstracijama 2009.\nIran sa Rohanijem: Godina izlaska iz izolacije\nU četvrtak je pak objavljeno da je i vojska spremna da pomogne policijskim snagama u obuzdavanju pobune iako je, kaže, "malih razmjera", a vlast je proglasila kraj nemira.\nGeneral major Abdolrahim Musavi je rekao da je policija već ugušila proteste, ali da su i oni spremni.\n“Iako je ova slijepa pobuna tako malih proprcija da su policijske snage bile u stanju da je sasjeku u korijenu …. Možete biti sigurni da su vaši drugovi iz Islamske republikanske armije spremni da se suprotstave prevarantskim slugama ‘Velikog Satane’ (SAD)“, poručio je šef iranske armije.\n"Veliki Satana" je termin koji zvanični Teheran upotrebljeva za kvalifikovanje SAD koje drže za neprijatelja.\nAmerički predsjednik Donald Trump je u tweetovima više puta podržao iranske proteste i obećao pomoć antivladinim demonstrantima u "odgovarajuće vrijeme". SAD su takođe najavile da će razmotriti nove sankcije protiv Irana.\nI američki potpredsjednik Mike Pence je podržao Trumpove tweetove, porukom da Iranci na SAD treba da gledaju kao na svog “prirodnog saveznika” u njihovom zahtjevu za slobodom i demokratijom.\n“Moj cilj … i moje molitve su da narod Irana…mladi ljudi, kao i dobro obrazovani ljudi, shvate da su Sjedinjene Američke Države, za narod ove zemlje njihov prirodni saveznik. Želimo da vidimo da ostvare slobodnu i demokratsku budućnost. Želimo da vidimo da se udaljavaju od režima koji predstavlja prijetnju svijetu“, rekao je Pence u intervju za Glas Amerike (VOA).\nTonovi iz SAD, Saudijske Arabije i Izraela će nas odvesti u rat: Emmanuel Macron\nDok SAD otvoreno podržavaju demonstracije, evropski lideri su znatno oprezniji. Francuski predsjednik Emmanuel Macron je rekao da je ton komentara o protestima koji stiže iz Vašingtona, Izraela i Saudijske Arabije „gotovo takav da će nas odvesti u rat“ .\nNjemačka vlada je juče saopštila da protesti protiv ekonomske i političke situcije u Iranu "zaslužuju naše poštovanje".\nNjemački ministar vanjskih poslova Sigmar Gabriel je poručio da ljudima mora biti omogućeno da iskažu svoje nezadovoljstvo ekonoomskim i političkim razvojem situacije u zemlji i da to treba da se dogodi u mirnim uslovima te da vlast ne smije odgovoriti sa silom, jer se sloboda govora mora poštovati. Potom je rekao:\n“Mi snažno savjetujemo protiv toga da je ovo unutrašnje pitanje iranskog konflikta, čiji se jedan dio odnosi na ekonomiju a drugi očigledno na politiku, što u potpunosti razumijemo-pogrešno ne protumači na međunarodnoj sceni. To neće olakšati situaciju”.\nIstovremeno, Reuters je u srijedu javio da su tri pripadnika iranske obavještajne službe ubijena u sukobima u zapadnom gradu Piranšaru, kako je javila novinska agencija Mehr, pozivajući se na saopštenje Revolucionarne garde.\n"Evropski građanin je uhapšen u okrugu Borudžerd....ta osoba je obučavana od strane evropskih obavještajnih službi i predvodila je napade" rekao je Hamidreza Abolhasani, šef tamošenjeg pravosuđa ta agenciju Tasnim, prenosi Reuters.\nProtesti Iranaca na obje strane\nProtesti u Iranu ulaze u drugu sedmicu. Nakon šest dana antivladinih protesta, u srijedu i četvrtak organizovani su i protesti provladinih pristalica. U antivladinim protestima do sada je stradalo najmanje 22 ljudi. Oko 1.000 demonstranata je uhapšeno. Iako vlast tvrdi da je "pobuna obuzdana" prema dostupnim informacijama, protesti su nastavljeni\nŠirom Irana u srijedu i četvrtak održani su i provladini protesti. Državna televizija je prenosila skupove širom zemlje gdje su pristalice vlasti nosili slike ajtolaha Hamneija vrhovnog vođe zemlje od 1989.\nProvladini demonstranti su uzvikivali sljedeće parole:\n"Krv u našim venama je naš poklon našem lideru", kao i "Mi nećemo ostaviti našeg lidera samog".\nZa antivladine proteste su optužili SAD, Britaniju i Izrael, uzvikujući "Pobunjenike treba ubiti " te "Smrt američkim plaćenicima".\nU srijedu je više od 100 iranskih žena aktivistkinja, među njima i dobitnica Nobelove nagrade Širin Ebadi, podržalo otpor protiv vlasti. Apelovali su na Teheran da poštuje volju naroda na okupljanje i slobodno iznošenje stavova, što je formalno zagarantovano iranskim ustavom.\nŠef agencije Ujedinjenih nacija za ljudska prava Zeid Ra'ad al-Husein pozvao je Iran u srijedu da obuzda svoje snage bezbjednosti od daljeg nasilja nad demonstrantima, da poštuju pravo građana na okupljanje i slobodno iznošenje stavova. Apelovao je i na "temeljnu, nezavisnu i nepristrasnu istragu svih akata nasilja koji su se dogodili".\nGeneralni sekretar UN Antonio Guterres pozvao je na "izbjegavanje nasilja" u Iranu i zatražio da svi protesti u zemlji budu "mirni", rekao je portparol UN Farhan Aziz Hak.\nGuterres je "zabrinut zbog razvoja situacije u Iranu" i poziva vlasti te zemlje da "poštuju pravo na mirno okupljanje i slobodu izražavanja".


Jugović: Nastavak ulaganja u narednoj godini - FILTER\nJugović: Nastavak ulaganja u narednoj godini\nNačelnik opštine Pale Boško Jugović rekao je da ovu lokalnu zajednicu tokom iduće godine očekuje nastavak ulaganja i realizacija kapitalnih projekata, usmjerenih na obezbjeđivanje boljih uslova za život svih stanovnika.\n“Budžet opštine Pale je 16.600.000 KM, a više od pet miliona KM odvojiće se za investicije. Imaćemo i sredstva koja će biti od Vlade Republike Srpske za izgradnju zgrade Fakulteta fizičkog vaspitanja i sporta, Policijske uprave Istočno Sarajevo, izgradnju Ulice srpskih ratnika, vodovod na Brezovicama”, naveo je Jugović na novogodišnjem prijemu.\nOn je istakao da će narednu godinu obilježiti i nastavak izmještanja toplane, odnosno završetak toplovoda gdje će se sadašnja lokacija povezati sa budućom i stvoriti uslovi za izgradnju najsavremenijeg objekta koji će biti u skladu sa ekološkim normama.\nJugović je naglasio da se, “zahvaljujući novom rukovodstvu grada Istočno Sarajevo, koje ima poseban senzibilitet prema opštinama, oslanjaju jedni na druge prilikom realizacije projekata”.\nPrema njegovim riječima, lokalna zajednica je zadovoljna prošlom, ali i ovom godinom uprkos virusu korona koji je poremetio finansijske uslove.\n“Uspjeli smo da završimo mnoge infrastrukturne projekte koje smo planirali kada je u pitanju putna infrastruktura, kanalizaciona mreža, izgradili savremeni multifunkcionalni park kod Osnovne škole Pale. Realizacijom budžeta ulagali smo u pronatalitetne politiku, u sport, pomoć školskim institucijama, boračkoj organizaciji, nevladinim organizacijama“, rekao je Jugović.\nJugović je napomenuo da predstoji obilježavanje 30 godina postojanja Republike Srpske i da će shodno tome Pale imati posebnu obavezu da na razne svečane načine obilježe sve bitne događaje.\nPredsjednik Skupštine opštine Pale Damjan Škipina rekao je da su danas okupili kako bi obilježili proteklu godinu, koju je ocijenio uspješnom, bez obzira na probleme koje su imali.\n“Ove godine doneseno je niz bitnih odluka vezanih za određene projekte, na šta smo ponosni. Naredne godine nas očekuje nastavak izgradnje Muzeja Republike Srpske, rekonstrukcija puta Pale-Jahorina i mnogo drugih infrastrukturnih objekata koji će biti finansirani od Vlade Srpske“, naveo je Škipina.\nOn je dodao da opština Pale ima obećanje od ministra saobraćaja i veza Republike Srpske Nedeljka Ćorića da će doći i do rekonstrukcije saobraćajnice Pale-Prača.\nŠkipina je naglasio da će naredna godina biti investiciona i razvojna, te poželio svim stanovnicima opštine Pale, Republike Srpske srećne i uspješne predstojeće praznike.\nNarodni poslanik Nataša Kulašinac ističe da su na novogodišnjem prijemu kod Jugovića čuli šta je sve to opština Pale uradila i šta će uraditi u narednoj godini, te da su sve investicije impresivne.\nOna je rekla da Pale postaju lijepo mjesto za život, te ocijenila da će sve što će biti izgrađeno u narednoj godini sigurno poboljšati uslove života, studentski standard i uslove za rad učenika.\nNačelnik opštine Pale organizovao je prijem za predstavnike političkog, javnog i privrednog života lokalne zajednice i opština u sastavu grada Istočno Sarajevo.\nTags: Boško Jugović Damjan Škipina Nataša Trifković Kulašinac\nPrethodna Istočna Ilidža: Radno vrijeme tokom praznika\nSledeća Dan Republike: Otkrivamo ko nastupa na velikom koncertu na Trgu Republike Srbije


Cohiba Atmosphere Beograd, - Wine Style\nHome/Pleasure/Cohiba Atmosphere Beograd\nArome Kube u zagrljaju beogradske elegancije\nKada je nedavno Cohiba Atmosphere otvorio svoja vrata, uživanje u kubanskim cigarama dobilo je jednu novu dimenziju u Beogradu. I to vrlo ekskluzivnu, nalik onoj u mnogim gradovima širom sveta koji mogu da se pohvale ovim prestižnim lokalima u sklopu franšize pod okriljem Habanos SA, koji je sinonim za kubanske cigare.\nCohiba Atmosphere Beograd, tek jedan od dvadesetak lokala ovog tipa u svetu, mesto je na koje se ne svraća na brzinu – to je jasno već čim se čuje muzika sa gramofonskih ploča, koja se tiho razleže kroz originalno dizajniran ambijent, oplemenjen unikatnim nameštajem i umetničkim slikama; ležerna atmosfera u obrisima elegancije kao da najavljuje uživanje u prefinjenim aromama kubanskog duvana na jedan poseban način.\nU ovom nesvakidašnjem ambijentu, posebnu pažnju privlači impresivni walk in hjumidor, smešten u glavnoj prostoriji za uživanje, inače najveći u Beogradu posle onog u La Casa del Habanos u Ulici kneginje Zorke. U ovom svojevrsnom totemu izložene su sve kubanske cigare koje su dostupne na domaćem tržištu, oko 150 vrsta, od standardnog portfolija Habanos SA, do veoma retkih i limitiranih edicija koje su namenjene baš ozbiljnim uživaocima cigara.\nSve cigare iz ponude mogu da se degustiraju i u zasebnim prostorijama, kao i u nekoj od tri komforne i raskošno uređene bašte. Posebno mesto za uživanje u Cohiba Atmosphere Beograd je VIP salon, inače rezervisan samo za članove Kluba, koji u jednom zaista specijalnom ambijentu dovodi ritual degustiranja kubanskih cigara na najviši mogiću nivo. Kao posebnu privilegiju, članovi Kluba imaju mogućnost da iznajme privatne hjumidore, u kojima mogu da čuvaju svoje cigare.\nNemaju samo cigare poseban tretman u Cohiba Atmosphere, jednaka pažnja poklonjena je kafi (blend dve vrste kubanske arabike), kao i odabranoj selekciji premijum rumova i ostalih žestokih pića. Ukratko u Cohiba Atmosphere očekuje vas beogradska intepretacija Kube, kojoj nedostaje samo okean. Za sada…\nCohiba Atmosphere u brojkama i slovima:\nAdresa: Baje Pivljanina 39\nRadno vreme: ponedeljak−subota 11−23 h, nedelja 12−22 h\nPovršina 160m2 unutra /40 mesta i 400m2 /60 mesta podeljeno u tri bašte\nOtvoreno 25. maja 2020.


Prolećni pink favoriti - Šarene boČice\nJa uvek glasam za koralnu bez obzira na godišnje doba :), nekako se najbolje osećam sa takvim karminima/sjajevima/rumenilima. Dopada mi se ovaj tip posta, jedino jedna mala sugestija - ova mala slova malo zamaraju oči tj. prelaz iz velikih u mala, a možda sam i samo umorna...\nHeheh, po tvom Instagramu, i mesečnim favoritima, to sam već zaključila :)\nHvala na sugestiji, ideja je bila da manjim slovima učinim manje upadljvo ono što je off topic, ali gledaću da to izbacim :)\nCrveno ne nosim, meni su pink i ljubičasta klasika za sva vremena :)\nU poslednje vreme sve više se okrećem breskvastim i koralnim tonovima.\nInače obožavam L'Oreal Pink Fever, meni je to najlepša nijansa pink ikada, ali na meni izgleda mnogo drečavije :/\nSlažem se sa Tijanom u vezi malih slova...\nLjubičasta mi nije ni pala na pamet, sram me bilo. Ne znam u čemu je stvar, slika je prilično verna, na meni nije jak.\nKritika za mala slova uzeta u obzir :)


Montgomeri: Četiri moguća ishoda po pitanju Kosova\nKompromis po pitanju Kosova moguć je samo u direktnom dogovoru Beograda i Prištine, kaže za "Tanjug" bivši američki ambasador u Srbiji Vilijam Montgomeri, ali ističe da nije optimista po tom pitanju.\nVilijam Montgomeri (Foto Tanjug)\n"Nisam optimista po pitanju Kosova i očekujem da će to pitanje nastaviti da opterećuje region", rekao je Montgomeri, na pitanje ima li, prema njegovom mišljenju, prostora za kompromisno rešenje, s obzirom na to da Priština ne prihvata ništa osim nezavisnosti.\n"Moje lično mišljenje je da, ako će biti kompromisnog rešenja, onda će ono biti rezultat direktnog dogovora između Beograda i Prištine", kaže Montgomeri, ali ukazuje da za jedan takav sporazum postoje dve velike prepreke.\n"Sve dok SAD budu imale taj stav, male su šanse da bi ijedan političar, kosovski Albanac, preuzeo politički rizik ’predaje’ bilo koje teritorije", smatra Montgomeri.\n"Mislim da bi to bilo veoma teško i za Srbiju i za kosovske Albance, ali, posebno za ove druge", kaže Montgomeri.\n"Četiri moguća ishoda"\n"Očekujem da će EU tražiti od Srbije da utiče na Rusiju da prestane da blokira prijem Kosova u UN u zamenu za članstvo Srbije u EU", kaže nekadašnji američki diplomata.\nKao treći mogući ishod, Montgomeri vidi to da će pred Srbiju, na kraju procesa pridruživanja, biti stavljen izbor po principu "uzmi ili ostavi" - "priznajte nezavisnost Kosova i ulazite u EU, odbijte i nećete biti član".\n"Znaćete da je kompromis dobar kada mu se ključni akteri na obe strane oštro protive", zaključuje Montgomeri.\nO "ruskom pitanju"\nEU već ima ozbiljne probleme, ukazuje, i dosta je onih koje brine prijem novih članica.\n"Ali, umesto da to kažu direktno, ti skeptici pokreću razna pitanja i pokušavaju da izvrše pritisak na Srbiju da se tome prikloni. ’Rusko pitanje’ spada u tu kategoriju", uveren je Montgomeri.\n"Skeptici su na dobitku u svakom slučaju: ako se Srbija ne prikloni, oni mogu da kažu - ’nije spremna za EU’. Ili, Srbija se prikloni I to pitanje nestaje, a pojavljuje se novo i tako bez kraja i konca", zaključio je Vilijam Montgomeri.


Dodik je rekao da nije spreman da žrtvuje mir zarad osamostaljenja Republike Srpske, ali je ukazao da mora postojati svest o neuspehu BiH.\n- Mi nećemo ratovati, ali se hoćemo braniti... Nit`sam ja ratni čovek, niti bi to išta rešilo. Između Republike Srpske i FBiH postoji granica, koja se zove entitetska. Ona nije upitna što se nas tiče, mi nemamo nameru da je pomeramo, skraćujemo, povećavamo, ali imamo nameru da je ojačamo i jednog dana ćemo to i uraditi - rekao je Dodik za Euro njuz.\nOn je istakao da nezavisnost Republike Srpske ne bi dovela do rata, a oni koji nemaju drugog argumenta govore da bi. On je napomenuo da Srpska nije protiv izvornog Dejtona, da vrati pozicije koje su u Dejtonu dogovorene i da BiH kao zajednička državna zajednica egzistira, ali je neprihvatljiva sa ovakvim skrnavljenjem Dejtonskog sporazuma i ustava.\nPrema njegovim rečima, ova Republika Srpska nije ona koja je predviđena Dejtonom, njena ustavna pozicija je drugačija.\n- Ovde je nepodnošljivo, nama su oteli prava - naglasio je Dodik. On je dodao da je sve urađeno na bazi nasilja međunarodne zajednice i visokog predstavnika.\n- Imajući u vidu da se ne želi razgovarati s nama, mi smatramo da je jedina održiva srpska zajednica i Republika Srpska ukoliko izađe iz BiH, i da je to naše legitimno pravo - istakao je Dodik. Napomenuo je da su narodi u BiH posle 25 godina zavđeniji nego pre, a osnovna misija međunarodne zajednice bila je da ih pomiri.\nDodik je rekao da BiH, dok on odlučuje, nikada neće ući u NATO jer je on bombardovao Srbe, Srbiju, osiromašenim uranijom, piše Srna.


Crippled Corner: EDEN\nPogledao sam EDEN Shyama Madirajua, survival triler u produkciji Jaume Collet-Serre. Serra se nije snašao dobro u avionu sa filmom NON-STOPa tek treba da vidimo kako će se snaći sa ajkulom koja preti ženi na pustom ostrvcetu u filmu SHALLOWS. Elem, EDEN se bavi tim dvema stvarima, padom aviona na pusto ostrvo i tenzijama koje nastaju među preživelima, a čine ih članovi američke fudbalske reprezentacije.\nCollet-Serrin uticaj se pre svega može osetiti u tome što je Madirajuov film vrlo solidno realizovan u tehničkom pogledu, ali nažalost, reditelj se nije snašao u vođenju velikog broja likova, sa predvidivim a opet nedovoljno jasnim motivacijama što je svakako veliki problem.\nAko zanemarima zanimljivost da Nate Parker ne samo da igra glavnu ulogu već je i koautor priče ovog filma, i da je ove godine kao kompletan autor trijumfovao na Sundanceu filmom BIRTH OF A NATION, a što se iz ovog dela ne bi moglo naslutiti, EDEN nažalost ne nudi apsolutno ništa.\nŠteta je što je solidan nivo tehničke kompetencije, i dobra lokacija, tako uzalud utrošen na nešto što naprosto nije uspelo da profunckioniše.


Vesti online / Vesti / Srbija / Tadić sa Haljimijem o uslovima života u Preševu\nTadić sa Haljimijem o uslovima života u Preševu\nPredsednik Srbije Boris Tadić razgovarao je danas sa narodnim poslanikom Albanaca preševske doline Rizom Haljimijem i predsednikom Koordinacionog tela za opštine Preševo, Bujanovac i Medveđa, Milanom Markovićem o poboljšanju uslova života svih građana na tom području.\nTadić je sa sagovornicima "razgovarao o aktivnostima Koordinacionog tela u pravcu poboljšanja uslova života za sve građane u opštinama Preševo, Bujanovac i Medveđa, bez obzira na njihovu političku ili nacionalnu pripadnost", saopštila je preš služba predsednika Republike.\nTokom susreta je konstatovano da je u cilju rešavanja problema albanske nacionalne manjine, posebno u obrazovanju, integraciji, upotrebi službenog jezika i pisma, informisanju i drugim oblastima, od ključne važnosti da Albanci izaberu svoj nacionalni savet, navodi se u saopštenju.\nPredsednik Srbije je naglasio da je potrebno da se zajedničkim radom u lokalnim samoupravama i državnim institucijama nastave procesi započeti posle rekonstrukcije Koordinacionog tela.\nSRBIJA Riza Haljimi jedini iz Preševa ide na izbore


Dveri tvrde da su pokradeni na izborima – Nadlanu.com\nDveri tvrde da su pokradeni na izborima\nObjavljeno 8. maja 2012. / 18:38:30\nČAČAK, 8. maja 2012. (Beta) – Predstavnik Dveri Boško Obradović izjavio je u utorak da izbori u Srbiji nisu bili regularni i da aktuelna vlast, kako je naveo, čini sve da taj pokret ne udje u srpski parlament.\n“Izbori u dijaspori su bili neregularni jer je neko onemogućio srpsku dijasporu da glasa. Na Kosovu nijedan naš član ni na jednom biračkom mestu nije mogao da ima čuvara kutije. Prema našim informacijama veliki broj mladih od 18 do 21 godine nije bio upisan u birački spisak” rekao je on na konferenciji za novinare u Čačku.\nDveri su prema dosadašnjim podacima Republičke izborne komisije osvojile 4,34 odsto glasova, ispod cenzusa.\nPrema Obradoviću, Dveri su osvojile mandate u 12 gradova i opština u Srbiji i, kako kaže, neverovatno je da nisu prošle republički cenzus od pet odsto.\nKrenula štafeta iz Nikšića\nPešić: Preko BKK Radničkog do plej-ofa


Prevent donirao vrijednu opremu JU “Dom zdravlja” Visoko | Visokoin.com\nPrevent donirao vrijednu opremu JU “Dom zdravlja” Visoko\nPrevent Visoko d.o.o. uručio je donaciju opreme za potrebe Higijensko – epidemiološke službe JU “Dom zdravlja” Visoko u vrijednosti od 13.000,00 KM. Donirana oprema će omogućiti podnošenje aplikacije od strane JU “Dom zdravlja” Visoko prema Federalnom ministarstvu zdravstva za izdavanje rješenja DDD poslova (Dezinfekcija, Dezinsekcija, Deratizacija) u skladu sa novim Pravilnikom o uvjetima u pogledu tehničke opremljenosti i drugih uvjeta koje moraju udovoljavati zdravstvene ustanove za obavljanje DDD poslova.\nOprema će se koristiti u preventivnom i redovnom obavljanju DDD poslova na području općine Visoko i u eventualnim vanrednim okolnostima koje mogu uticati na higijensko – epidemiološku situaciju na području općine Visoko.\nOvom prilikom menadžment i uposlenici JU “Dom zdravlja” Visoko zahvaljuju Preventu na društveno odgovornom angažmanu ove kompanije.


LIKA: Sramni potez koji degradira Solanu i Ulcinj – Portal Luca\nLIKA: Sramni potez koji degradira Solanu i Ulcinj\nIz MSJA podsjećaju da je sam proces otvaranja poglavlja 27 o zaštiti životne sredine bio uslovljen zaštitom Solane, te da bez adekvatnih rješenja za njeno upravljanje i aktivnu zaštitu, nema ni zatvranja tog poglavlja, a samim tim ni ulasaka u Evropsku uniju\nPredsjednik Skupštine Opštine Ulcinj Hadži Sulejmani, prema saznanjima ulcinjske nevladine organizacije Dr. Martin Schneider-Jacoby (MSJA), pokrenuo je inicijativu za izmjenu Studije zaštite područja Ulcinjske solane, odnosno akta o proglašenju tog područja parkom prirode.\nKako je Pobjedi kazala ekološka aktivistkinja iz Ulcinja, i osnivačica MSJA, Zenepa Lika, Sulejmani je incijativu uputio prema Ministarstvu ekologije, prostornog planiranja i urbanizma. Ona je ocijenila da je u pitanju sramni poduhvat, neznanje i ponašanje koji degradiraju Opštinu Ulcinj.\nUlcinjska solana je stanište polovine evropskih ptica – oko 250 vrsta – i u ljeto 2019. godine, odlukom Skupštine opštine Ulcinj, proglašena je zaštićenim područjem – Parkom prirode, a Vlada Crne Gore ju je tada kandidovala za Ramsarsku listu – močvarno područje od međunarodnog značaja za ishranu, gniježdenje i prezimljavanje ptica i područje izuzetnog biodiverziteta.\nSolana je postala prepoznatljiva u posljednjih nekoliko godina po flamingu, ali i kudravom pelikanu, jedinstvenoj i prepoznatljivoj vrsti\nkoja redovno posjećuje područje Solane, a u jesen se može uočiti u jatima i do 100 jedinki.\nOrnitolog Darko Saveljić, koji se godinama zalagao za očuvanje Solane, kazao je da je za njega informacija o reviziji šokantna, te da je očigledno da se ide „niz dlaku“ lovačkom lobiju koji je izuzetno jak u Ulcinju i broji oko 450 lovaca.\nIz MSJA podsjećaju da je sam proces otvaranja poglavlja 27 o zaštiti životne sredine bio uslovljen zaštitom Solane, te da bez adekvatnih rješenja za njeno upravljanje i aktivnu zaštitu, nema ni zatvranja tog poglavlja, a samim ti ni ulasaka u Evropsku uniju.\n– Dok Studija zaštite ukazuje da je lov zbog uznemiravanja neprihvatljiv na cjelokupnoj teritoriji Ulcinjske solane, jer ona predstavlja posljednje utočište na migratornom putu za veliki broj zaštićenih i ugroženih vrsta ptica, predsjednik Skupštine želi da izmijeni odluku o proglašenju Parkom prirode Ulcinjske solane zarad šake glasova i lobističkog pritiska – navode iz ove NVO.\nEU je finansirala Studiju zaštite područja Ulcinjske solane sa 300.000 eura, a kako navode ekološki aktivisti u prethodne dvije godine je u pumpe i drugu opremu uloženo još stotine hiljada eura.\nNedavno, u aprilu, na području Ulcinjske solane boravila je i ambasadorka Evropske unije u Crnoj Gori Oana Kristina Popa koja je tom prilikom istakla da Solana nije samo nacionalni, već i evropski dragulj, te da EU podržava Crnu Goru u pronalaženju održivog rješenja, od kojeg će koristi imati i lokalno stanovništvo i ptice i naglasila potrebu da se nađe održiv način upravljanja tom regijom.\nNeće dati Dritan i njegova „partija zelenih“…E, moji Ulcinjani, ne oslanjajte se na Dritana, no demonstrirajte za vaša prava i prava Crne Gore koju nova vlast upropaštava više nego bilo koja ikad.


Bauma 2022 – šta posetioci mogu da očekuju? | Gradimo zajedno\nNaslovnaNajave događajaBauma 2022 - šta posetioci mogu da očekuju?\nBauma 2022 – šta posetioci mogu da očekuju?\nSa samo nekoliko meseci do sajma Bauma 2022, Lusi Barnard gleda kako će najveći svetski sajam izaći iz pandemije i šta posetioci mogu očekivati da vide na štandovima ove godine.\nU Minhenu ga zovu Zeltštat, „grad“ ogromnih belih šankova podignutih na parkingu kongresnog centra „Neu Messe Munchen“, gde će se za samo četiri meseca održati najveći svetski sajam.\nSvakako, za organizatore i izlagače na Baumi 2022, koja će se održati između 24. i 30. oktobra ove godine, šatori, u kojima su trenutno smeštene ukrajinske izbeglice, predstavljaju poslednji fizički podsetnik koliko se svet promenio otkako su kapci spušteni na poslednjem sajmu u aprilu 2019.\nS obzirom da su velika okupljanja širom sveta zabranjena na početku pandemije 2020. godine, izložbeni centar Neu Messe Munchen je proveo veći deo poslednje tri godine pod pritiskom u hitnim slučajevima, prvo kao glavni centar za vakcinaciju protiv kovida u Minhenu, a zatim kao glavno gradsko središte za prijem izbeglica koje stižu iz Ukrajine, sa dve izložbene hale prepune kamp kreveta.\nSada, sa posetiocima sajmova koji se ponovo gomilaju u halama i sa šatorskim gradom koji treba da bude demontiran do sredine jula, pažnja se skreće na najveći svetski sajam.\nMnogi proizvođači originalne opreme sajam smatraju vitalnim prodajnim alatom, platformom za prikazivanje novih proizvoda i načinom za povezivanje sa postojećim klijentima, izlagači tradicionalno troše hiljade evra ne samo na unajmljivanje izložbenog prostora i popunjavanje ogromnim korporativnim štandovima, već i na raskošno gostoprimstvo za klijente i postavljanje timova osoblja u hotele tokom nedelje.\nU aprilu 2021., Messe Munchen, organizator sajma, doneo je odluku da odloži Bauma 2022 za šest meseci od uobičajenog prolećnog datuma do oktobra, u nadi da će do tada pandemija i povezan haos u putovanju biti sređeni i zaista gotovi i da se svet vrati u obećanu „novu normalnost“.\nSajam je rasprodat\nČini se da se do sada ta odluka isplatila, a Messe Munchen ponosno objavljuje da je izložba 2022. ponovo rasprodata, na 200.000 kvadrata zatvorenog prostora i 400.000 otvorenog za više od 3.000 izlagača iz oko 60 zemalja.\n„Celo sajmište će imati iste mere kao prošli put. Dakle, zaista smo zadovoljni tim brojevima“, rekla je Nikol Šmit, direktor sajma. „Sve u svemu, ponovo možemo da primetimo porast putovanja širom sveta. Dakle, čini se da je jedna stvar jasna: ljudi su željni da se ponovo sretnu, a sajmovi su odlična platforma za to.”\nAli, pošto je Messe Munchen obustavio sve marketinške i prodajne aktivnosti koje uključuju ruske i beloruske izlagače i posetioce i otkazao ugovore sa izlagačima iz tih zemalja, kineska vlada je postavila stroga ograničenja na putovanja svojih građana u odlazak, a značajan broj izlagača koristi pandemiju kao vreme da se sagledaju i preispitaju svoj pristup marketingu i putovanjima u inostranstvo, izgleda da će Bauma 2022, na neki način, biti drugačija vrsta sajma.\nJoš 2019. godine sajam je posetilo 627.603 posetilaca – najveći broj u 65-godišnjoj istoriji – dok je 3.684 izlagača iznajmilo rekordnih 614.000 kvadrata. Te godine su samo kineske firme zauzele 401 štand – oko desetine ukupnog broja – dok je Kina imala više od 5.500 posetilaca.\n„Predviđanje broja posetilaca u ovom trenutku jednostavno nije primenljivo“, kaže Šmit. „Pretpostavljamo da zbog datih okolnosti nećemo viđati posetioce iz Kine i Rusije. Sve ostale zemlje će sigurno ponovo biti zastupljene.”\nPoređenja radi, Šmit ističe da je IFAT, sajam vode i kanalizacije koji se na tom mestu održao krajem maja, ugostio 2.984 izlagača iz 59 zemalja i 119.000 posetilaca iz 155 zemalja, što je neznatno manje u odnosu na prethodni put..\nIpak, nisu odsutni iz Kine i Rusije ti koji izazivaju zabrinutost Šmit i njenih kolega, već oni koji su bliže kući koji su odlučili da ne učestvuju ove godine nakon što su iskoristili pandemiju kao priliku da preispitaju način na koji komuniciraju sa kupcima i kolegama.\nNeki proizvođači, uključujući Volvo CE, JLG Industries i Metso Outotec, već su najavili da neće učestvovati na sajmu ove godine jer korporacije nastoje da upravljaju svetom nakon pandemije u kojem je rad od kuće preko Zoom-a i Microsoft timova postao norma i gde su menadžeri pod sve većim pritiskom da opravdaju trošak poslovnog putovanja, kao i marketinške budžete potrebne za izlaganje na Baumi.\nAmeričko – italijanski konglomerat CNH Industrial koji proizvodi građevinsku opremu pod brendovima Case Construction i New Holland Construction je jedna od firmi koja je ove godine odlučila da propusti Baumu kao odgovor na promene u ponašanju kupaca nakon pandemije i prelazak na onlajn opremu poslednje dve godine.\n„Evropska marketinška strategija CASE-a reaguje na promene na koje je ponašanje kupaca naišlo tokom pandemije“, kaže Federiko Bulo, šef evropskog sektora za građevinsku opremu u CNH Industrialu. „Tokom pandemije, ubrzali smo digitalne alate da bismo prilagodili socijalno distanciranje i pronašli nove načine poslovanja i ostali bliski našim klijentima.\nBez obzira na to, Bulo dodaje da kompanija nije postigla ustaljeno mišljenje o prisustvu na drugim velikim izložbama. „Ne isključujemo u potpunosti bilo kakvo učešće na globalnim sajmovima poput Baume u budućnosti“, dodaje on.\nZnačajno je da Šmit kaže da za razliku od prethodnih događaja Messe Munchen kao što je EkpoReal – koji je održan prošlog oktobra kao dvodnevni samit – Bauma neće prilagođavati svoj format kako bi uključio opciju za firme da učestvuju samo na mreži.\n„Bauma će izgledati skoro isto kao 2019.“, kaže Šmit. „To će biti samo događaj na licu mesta i uživo. Mnogi naši kupci su nam rekli da online događaj nije opcija za njih. Oni žele da se sretnu lično, a njihovi klijenti žele da vide i upoznaju proizvode uživo.”\nLiebherr će prikazati 70 radova na Baumi\nNemački proizvođač opreme Liebherr, tradicionalno jedan od najvećih izlagača Baume, kaže da ove godine planira da poveća broj svojih radova – sa 60 na 70 – na svom štandu na otvorenom od 14.500 kvadrata.\nFirma kaže da planira da poboljša iskustvo posetilaca ove godine tako što će demonstrirati mašine uživo nekoliko puta dnevno i ponuditi „uvide i poglede na usluge i rešenja orijentisane na budućnost“, uključujući veliki fokus na smanjenje emisije ugljenika.\nŠtaviše, u Liebherr-u kažu da njegova ponuda gostoprimstva na izložbi ostaje jednako ključni deo izložbe kao i uvek ranije.\n„Iako su pravila za sastanke licem u lice i događaje uživo sada značajno olakšana, zdravlje i bezbednost posetilaca i zaposlenih ostaju Liebherrov glavni prioritet“, rekao je portparol firme. „Odlaganje Baume sa proleća na jesen 2022. povećalo je verovatnoću da će Liebherr ponovo moći da ugosti i posavetuje što više svojih domaćih i međunarodnih kupaca lično u neformalnoj i bezbednoj atmosferi.\nJapanski proizvođač kranova Tadano koristi suprotan pristup, rekonstruišući svoj štand kako bi bio veći nego ikad u pokušaju da pokaže kako se promenio otkako je kupio Demag posao mobilnih dizalica od Terek-a 2019.\nTadano štand veći nego ikad\n„Od Baume 2019, Tadano je prošao kroz proces transformacije i mnogo toga se promenilo“, kaže Sven Ebinger, potpredsednik za marketing u Tadano-vim evropskim i pan-američkim operacijama.\nPrema Ebingeru, kao i tradicionalnom fokusu na nove proizvode, Tadanov štand ove godine će se fokusirati na usluge firme, digitalna rešenja i posvećenost životnoj sredini.\n„Naravno, živimo u novom svetu nakon krize kovid19, ali znamo da će timovi Baume učiniti sve da obezbede maksimalne bezbednosne i higijenske uslove“, dodaje Ebinger. „Želimo da budemo što optimističniji, Bauma je i dalje glavni sajam u svetskoj industriji dizalica i nadamo se da će posećenost biti što veća.“\nEvropsko odeljenje Hyundai Construction Equipment-a kaže da ide još dalje, povećavajući prostor štandova za 30% i udvostručujući gostoprimstvo kupaca i unutrašnje prostore kako bi zabavili kupce i predstavili svoju novu tehnologiju.\nHyundai će se fokusirati na buduću tehnologiju\n„Tehnologija budućnosti će biti centralni fokus na štandu“, kaže Hubertus Minster, direktor prodaje i marketinga za Evropu u Hyundai CE.\n„Ovo će uključivati namenske oblasti za predstavljanje naše povezane tehnologije za planiranje i istraživanje, Hi-Assist 2D i 3D mašinsko navođenje i kontrolu, Hi-Detect inteligentne operativne bezbednosne sisteme i Hi-Care telematsko praćenje mašina i tehnologiju upravljanja voznim parkom. Kupci će imati priliku da iskuse i komuniciraju sa svakim.”\nMinster dodaje da će, nakon pauze od prethodnih godina, Hyundai u potpunosti zabavljati kupce i dilere na svom štandu tokom sajma i da firma ohrabruje svoje dilere da „preuzmu vlasništvo“ nad iskustvom kupaca.\n„Kako globalno tržište opreme nastavlja da napreduje, Bauma 2022 obećava da će ove godine biti najveća izložba građevinskih mašina na svetu“, dodaje Minster. „Iako je glavna publika možda iz Evrope, očekujemo da ćemo videti posetioce i izlagače sa svih teritorija sveta.“\nJedan od štandova koji će posetioci najviše pratiti ove godine je štand firme Zeppelin Baumaschinen, Caterpillarovog dilera u Nemačkoj i nekim drugim evropskim teritorijama.\nFirma, koja obično deli stav sa američkim proizvodnim gigantom, ove godine će preuzeti isključivu odgovornost za promociju Cat proizvoda na sajmu nakon što je Cat u avgustu prošle godine potvrdio da ove godine neće zauzeti sopstveni stav.\nKao rezultat toga, Zeppelin obećava da će svoj štand učiniti većim i boljim nego ranije, sa ogromnom izložbom od više od 50 mašina, koje predstavljaju presek njegovog Cat portfolija, uključujući građevinske mašine, vozila za rudarstvo i rušenje i mašine za reciklažu.\n„Imamo jasan koncept i dizajn koji teče kao crvena nit i koji se čak može razlikovati po malim stvarima“, kaže Ilka Kalin, šef marketinga u Zeppelin Baumaschinen. „Pokušavamo da našem sajamskom izgledu damo liniju i strukturu.“\n„Svesno obraćamo pažnju na vidljivu podelu između pojedinih oblasti. Svaka mašina stoji za sebe, ali je takođe deo ukupne slike.”\nOna kaže da će održivost biti ključna tema na štandu ove godine sa velikim fokusom na mogućnosti popravke i ponovne izgradnje Zeppelin mašina.\nAli Kalin kaže da je drugi glavni fokus štanda – nova tehnologija – gde Zeppelin veruje da može dodati najveću vrednost; pružanjem stručnjaka na štandu koji mogu tačno da objasne kako nove digitalne funkcije mogu olakšati život kupaca. Firma planira da ponovo ponudi kupcima česte obilaske svog štanda.\n„Na sajmu o našim eksponatima uvek brinu naši specijalizovani zaposleni iz odgovarajućih odeljenja, kao što su menadžment proizvoda ili odeljenje za obuku uslužnih tehnologija, koji posebno odgovaraju na pitanja posetilaca“, kaže ona.\n„Digitalna tehnologija može da da značajan doprinos ovde i ponekad oživi naizgled apstraktne tehnologije građevinskih mašina. Animacije ili virtuelne reprezentacije mogu to da podrže. Stvaraju zabavnu vrednost, a to zauzvrat podstiče interesovanje za bliži pogled na proizvod – možda i iz drugačije perspektive – i dublje udubljivanje u temu.”\nPeri investira u izložbenu halu\nFirma je iznajmila čitavu izložbenu halu, koja se sastoji od više od 4.200 kvadratnih metara, kako bi prikazala svoje nove proizvode, a takođe će održati seriju prezentacija uključujući demonstracije uživo svoje tehnologije 3D štampanja. I, takođe, uveče, Peri planira da napravi jednako raskošan program gostoprimstva, ugostivši više od 700 posetilaca svake noći u svom „Peri Almu“ i zabavljajući ih tradicionalnom bavarskom hranom i muzikom.\n„Zaista je teško predvideti nivoe posetilaca za Baumu ove godine. Niko ne zna kako će se stvari razvijati. Niko ne zna kakva će biti situacija sa koronom ili kakav će uticaj imati rat u Ukrajini“, kaže Markus Vel, Perijev šef komunikacija. „Ali sajam očekuje ukupno 450.000 do 500.000 međunarodnih posetilaca tokom sedam dana. Jedno je jasno, želimo da im što više poželimo dobrodošlicu na naš štand Peri.”\nPrethodni tekstBankarski propisi EU mogu da ukinu 440.000 radnih mesta\nSledeći tekstRepublika Srpska – javne investicije u ovoj godini 240 miliona KM


Utvrđen Nacrt budžeta KS za 2018. godinu u iznosu od 757.255.600 KM | Poslovnisvijet\nNa današnjoj sjednici je utvrđen Izvještaj o stanju u oblasti zapošljavanja u Kantonu Sarajevo za 2016. godinu te je i on upućen u propisanu skupštinsku proceduru.\nVlada je dala saglasnost na Kolektivni ugovor o pravima i obavezama poslodavaca i radnika u oblasti zdravstva za područje Kantona Sarajevo. Također, ovlastila je premijera KS Elmedina Konakovića da, u prisustvu ministrice zdravstva Zilhe Ademaj, potpiše ovaj ugovor sa predsjednikom Sindikata radnika u zdravstvu KS Edom Selimićem.\nNa ovoj sjednici, uz premijera Konakovića, ministar pravde i uprave Mario Nenadić i kantonalni pravobranilac Kemal Karić imenovani su u tim Vlade KS za pregovaranje o Kolektivnom ugovoru za zaposlene u državnoj službi i sudskoj vlasti u FBiH.\nOznake:KANTON SARAJEVONACRT BUDŽETA ZA 2018.\nPrethodna : EU stvara monetarni fond i rješava se zavisnosti od MMF-a\nSlijedeća : Luksuz od 300.000 eura inspirisan Bugatti Chironom\nProtiv budžetskih korisnika u KS se vode sporovi u vrijednosti 412 miliona KM\nProgramom dokvalifikacije i prekvalifikacije posao za 182 osobe u KS-u


pink.rs | Vulin: Mržnja i pozivi na smrt i nasilje da budu kažnjeni\nVulin: Mržnja i pozivi na smrt i nasilje da budu kažnjeni\nVreme je da mržnja i pozivi na smrt i nasilje budu kažnjeni, saopštio je predsednik Pokreta socijalista Aleksandar Vulin, povodom umrlice sa likom Aleksandra Vučića koja se pojavila na društvenim mrežama.\n- Predsednik Srbije Aleksandar Vučić trpi neshvatljivu mržnju. On i njegova porodica su meta nekažnjenog iživljavanja već godinama. Ovo mora da prestane, vreme je da mržnja i pozivi na smrt i nasilje budu kažnjeni - ističe se u saopštenju.\nPročitajte još: SNS: Umrlicom pokazuju mržnju i frustraciju Vučićem\nAleksandar Vučić ne sme da bude jedino ljudsko biće u Srbiji koga ne štiti zakon, nad kim svako može da se iživljava i čija porodica nema pravo na zaštitu i mir, napomenuo je Vulin.\n- Vučić o mržnji i zlu koje mu preti ne govori i umanjuje njen značaj, ali država više ne sme da ćuti. Nije dozvoljeno pozivati na nasilje prema bilo kome, e pa onda nije dozvoljeno prizivati ni Vučićevu smrt, ako je zakon isti za sve, onda zakon mora zaštiti i Aleksandra Vučića - naglašava se u saopštenju.\nSNS: Umrlicom pokazuju mržnju i frustraciju Vučićem\nVulin: Čim su čuli da ne moraju da izađu pred građane DOSOVCI POČELI SA NAPADIMA I UVREDAMA\nMihajlović: Umrlica na društvenim mrežama - POZIV NA NASILJE\nDačić: Umrlica podriva državne i nacionalne interese\nVulin o kandidaturi Nikolića: Srbija ostaje uz Vučića


Vreme 590 - Socijaldemokratsko ujedinjenje: Jedna stranka – dva lidera\nNakon deceniju dugog stranačkog razmnožavanja, na političkoj sceni Srbije desilo se nešto sasvim drugačije: dve parlamentarne partije slične orijentacije, članice vladajućeg mnogostranačkog DOS-a – Socijaldemokratska unija (SDU) Žarka Koraća i Socijaldemokratija (SD) Slobodana Orlića, ujedinile su se u novu stranku – Socijaldemokratsku partiju (SDP).\nDo izbora za organe SDP-a, koji bi trebalo da se održe najdalje za godinu dana, Korać i Orlić biće kopredsednici nove stranke, a svi organi i tela SDP-a formiraće se spajanjem odgovarajućih tela SDU-a i SD-a, koje, kako precizira Sporazum o ujedinjenju, prestaju da postoje kao posebne političke stranke.\nNa Kongresu održanom pod sloganom "Za novo vreme" sumirana je i snaga nove organizacije: u 95 lokalnih odbora registrovano je 18.000 članova; predstavnici SDP-a učestvuju u organima lokalne vlasti u 72 opštine, ali i u saveznom (tri poslanika), republičkom (13) i parlamentu Vojvodine (tri). Korać je potpredsednik Vlade Srbije, a Orlić savezni sekretar za informisanje.\nZa domaće uslove sasvim neobičan čin inspirisao je jednog od gostiju ujediniteljskog kongresa, srpskog premijera Zorana Đinđića, da oceni da je reč o važnom događaju koji poručuje da Srbija ulazi u period integracija. Đinđićeva prognoza verovatno bi zvučala mnogo ubedljivije da u prilici da je uživo čuju, osim nešto više od hiljadu delegata SD-a i SDU-a, nisu bili samo predstavnici manje od polovine stranaka članica DOS-a koji su došli da pozdrave veliki događaj u političkom životu koalicionih partnera. Gostujući tim, pri tom, nije bio sastavljen po kriterijumima programske i ideološke bliskosti – u njemu se, tako, nalazio desničar i monarhista Vladan Batić, ali ne i, recimo, socijaldemokratama programski znatno bliži predstavnici Građanskog saveza Srbije (GSS).\nKUM JEDAN, KUM DVA: Pogled unazad nudi i potencijalno objašnjenje odsustva idejno najbližih koalicionih partnera – SDU je, pre šest godina, stvoren nakon obračuna u GSS-u, u kome je struja tadašnje predsednice stranke Vesne Pešić pobedila struju koju je predvodio tadašnji potpredsednik GSS-a Žarko Korać. Pola decenije kasnije, i drugi deo u nedelju osnovanog SDP-a nastao je cepanjem originalne stranke – Socijaldemokratije – čiji je predsednik Vuk Obradović politički onesvešćen na seksualnom frontu.\nOba rođenja pratile su optužbe jedne od strana u sporu da "kumstvo" pripada sasvim trećoj strani: u sukobu koji je pocepao GSS, govorilo se o svesrdnoj pomoći Vuka Draškovića Vesni Pešić (što je ovaj kasnije i sam tvrdio), dok je Obradovićevo krilo pocepane Socijaldemokratije (čiji je originalni osnivač Bogoljub Karić) za kreiranje "seksualne afere" optužilo premijera Đinđića.\nAko su dve tako rođene stranke na ujediniteljskom kongresu u nedelju i dokazale da su preležale dečje bolesti (naročito onu koja se manifestuje personalnim unutarpartijskim/međupartijskim obračunima bez programskog pokrića) nejasno je gde bi mogli biti skriveni argumenti za optimističku prognozu o početku nekog šireg procesa integracija. Politikolog Ognjen Pribićević, tako, smatra da u budućnosti treba očekivati paralelne procese stranačkih integracija i dezintegracija. Pozdravljajući postupak SDU-a i SD-a, Pribićević prognozira da će se "još dugo preplitati povezivanja po idejama i programima i podele po ličnim ambicijama, jer je to trajnija osobina političke scene u Srbiji".\nSVE NIJANSE DOS-a: Primeri stižu gotovo svakodnevno: mediji izveštavaju o novoustanovljenoj saradnji nekadašnjih visokih funkcionera socijalista i Demokratske stranke, sada lidera novih stranaka, Zorana Lilića i Slobodana Vuksanovića; u nekim izveštajima pominje se i Vuk Drašković; Mira Marković najavljuje objedinjenje "prave levice", a članice DOS-a u parlamentu Srbije nastavljaju s formiranjem novih poslaničkih klubova. Trenutno stanje je sledeće: u prvobitnoj poslaničkoj grupi, kojom šefuje potpredsednik DS-a Čedomir Jovanović, od nekadašnjih 176 članova sada sedi njih 97. Koštuničin DSS ima sopstveni poslanički klub od 45 članova, po brojnosti sledi klub gradonačelnika Čačka Velimira Ilića i njegove Nove Srbije (osam) i klub Lige socijaldemokrata Vojvodine Nenada Čanka i Lige za Šumadiju, sa ukupno sedam članova. Tu su i tri poslanička kluba sa po šest članova – u jednom su poslanici Demokratske alternative Nebojše Čovića, u drugom Reformisti Vojvodine i Koalicija Sandžak, a u trećem (mada može i obrnutim redom) članstvo Saveza vojvođanskih Mađara. Momčilo Trajković, lider Srpskog pokreta otpora, izabran kao kandidat DOS-a, ne pripada nijednoj poslaničkoj grupi. Dosadašnje iskustvo pokazalo je da je razmnožavanje poslaničkih klubova DOS-a u direktnoj proporciji s političkim sukobima dvojice vodećih lidera i stepenom sigurnosti da će nekih izbora ipak biti. Nešto dugotrajnije iskustvo je, takođe, pokazalo da negde tamo, u vreme stvarnog početka kampanje, nastupa i momenat kad dugotrajna merkanja, opipavanja terena i sitne trgovine valja pretvoriti u konkretne koalicije i proglasiti sezonu guranja sukoba pod tepih.\nPredsedavajući radnog predsedništva ujediniteljskog kongresa SDU-a i SD-a Vlatko Sekulović u nedelju je pozdravljao goste sa, u ovim krajevima pomalo zaboravljenim i ne više tako popularnim, "drugarice i drugovi".\nNova stranka je za simbol izabrala stilizovanu ružu, a programskom deklaracijom pozvala se na tradicije radničke i građanske levice i obećala borbu za demokratiju i socijalnu pravdu.\nUz sve komplimente činu objedinjenja, "zbog šanse za stvaranje veće stranke levice evropske orijentacije, koja je neophodna", Ognjen Pribićević, međutim, ocenjuje da je "veliko pitanje da li će SDP uspeti da okupira prostor levice i preuzme ga od SPS-a".\n"To ne zavisi samo od razjedinjenja SPS-a nego i od toga koliko će ova levica uspeti da siđe sa intelektualnih visina i spusti se tamo gde je Srbija danas", kaže Pribićević.


Ekonomski rast u EU biće ispod tri odsto | Nova Ekonomija\nEkonomski rast u EU biće ispod tri odsto\nEkonomski rast u Evropskoj uniji pašće znatno ispod tri odsto u 2022. godini, pre svega zbog rata u Ukrajini, saopštila je Evropska investiciona banka (EIB). Kompanije u Grčkoj, Hrvatskoj i Španiji osetiće veće posledice tog sukoba u odnosu na ostale EU zemlje.\nPre početka ratnog sukoba u Ukrajini, Evropska komisija procenila je da će ekonomski rast u EU tokom ove godine iznositi četiri odsto.\nKako se navodi u izveštaju EIB, kompanije koje posluju u Mađarskoj, Poljskoj, Letoniji i Litvaniji, zemljama koje se nalaze blizu Rusije i Ukrajine, u narednih godinu dana takođe će biti izložene raznim pritiscima, zbgo velikog broja izbeglica iz Ukrajine.\nItalija i Nemačka, koje u velikoj meri zavise od ruskih energenata, kako se dodaje, takođe su izložene velikim pritiscima.\nIpak, prema izveštaju EIB, najugroženije su kompanije iz Grčke, a one iz Hrvatske se nalaze na sedmom mestu prema riziku od gubitaka i bankrota među 27 članica Evropske unije.\nHrvatske kompanije u narednih godinu dana biće među najugroženijim u EU, pre svega zbog rasta cene energenata.\nDeset zemalja EU u velikoj meri zavisi od ruske nafte i gasa, Letonija, Slovačka, Estonija, Finska, Mađarska, Poljska, Bugarska, Litvanija, Poljska, Češka, Rumunija.\nRusija je veoma važan snabdevač tim energentima, pa se svaki poremećaj trgovine sa tom zemljom pretvara u poskupljenje energenata, čak i u onim zemljama koje imaju nuklearne elektrane, biogoriva i obnovljive izvore.\nEIB navodi kako su kompanije iz EU, posebno male, bile već oslabljene tokom krize uzrokovane pandemijom koronavirusa.\n"Rat će pogoršati ranjivost kompanija smanjenjem izvoza, manjom dobiti zbog rastućih cena energenata i problema u vezi sa pronalaženjem izvora finansiranja, jer će banke izbegavati rizike", dodaje se u izveštaju koji je objavila EIB.\nEIB ULAŽE 500 HILJADA EVRA U MODERNIZACIJU JAVNOG PREVOZA U NIŠU\nKako se dodaje, udeo preduzeća koja posluju u EU koja će zbog rata u Ukrajini izgubiti novac, porašće sa osam odsto na 15 odsto, za godinu dana. Udeo kompanija koje će biti pod rizikom zbog nemogućnosti da izmire obaveze porašće sa 10 na 17 odsto.\nKako se podseća, ruska invazija izazvala je ogromnu humanitarnu krizu jer je skoro sedam miliona Ukrajinaca pobeglo iz zemlje. Konflikt i sankcije koje su rezultirale poremetile su izvoz robe iz regiona poput metala, hrane, nafte i gasa, podižući inflaciju na nivo koji nije viđen decenijama.\nKako se navodi, evropska ekonomija mogla bi da padne u recesiju, ako se nastave prekidi u trgovini ili većih ekonomskih sankcija.